title: Most na Soči

text: Most na Soči (ennen "Sveta Lucija" tai "Sveta Lucija na Mostu", ) on asutuskeskus Tolminin kunnassa Sloveniassa. Most na Soči sijaitsee Soča ja Idrijca jokien välissä, mikä on luonut sille historiassa hyvät puolustusasemat tunkeilijoita vastaan.


title: Most na Soči

text: Most na Sočista on löydetty noin 7 000 hautapaikkaa, mikä tekee siitä yhden merkittävimmistä esihistoriallisista asutuksista Euroopassa. Haudat ovat pronssikauden ja Rooman valtakunnan väliseltä ajalta.


title: Most na Soči

text: Most na Sočissa sijaitsee monta kulttuurillisesti merkittävää kirkkoa. Kirjailija ja käsikirjoittaja Ciril Kosmačin syntymäpaikka kuuluu Euroopan "Genius Loci" ohjelman piiriin.


title: Richard Conte

text: Richard Conte (alkuaan Nicholas Peter Conte; 24. maaliskuuta 1910 – 15. huhtikuuta 1975) oli yhdysvaltalainen näyttelijä. Hän näytteli monissa elokuvissa 1940-luvulta 1970-luvulle, joukossa "Sininen gardenia", "Hyökkäys merellä", "Itken vasta huomenna", "Kovat kaverit" ja "Kummisetä".


title: Tarn (joki)

text: Tarn (, ) on 381 kilometriä pitkä Garonnen sivujoki eteläisessä Ranskassa. Joki sijaitsee Languedoc-Roussillonin ja Midi-Pyrénéesin alueilla. Joki saa alkunsa Mont Lozèrelta Cévennesin vuoristosta Ranskan keskiylängöltä. Joki virtaa Tarnin rotkon läpi. Millaun maasilta, maailman korkein ajoneuvoilla ylitettävä silta, ylittää Tarnjoen laakson lähellä Millauta.


title: Lincoln (New Mexico)

text: Lincoln on yhdysvaltalainen paikkakunta Lincolnin piirikunnassa New Mexicon osavaltiossa. Lincoln on kunnallishallinnoton alue (unincorporated area).


title: Lincoln (New Mexico)

text: Lincoln sijaitsee valtatie 380:n varrella (U.S. Route 380) noin 92 kilometriä Roswellista länteen. Albuquerqueen on matkaa maanteitse noin 300 kilometriä.


title: Lincoln (New Mexico)

text: US Highway 380 ja 70 sekä New Mexico Highway 48 muodostavat Billy the Kid Trail -nimisen 109 km pitkän näköalareitin. Reitin varrella ovat muun muassa Lincoln, Capitan, Ruidoso ja San Patricio.


title: Lincoln (New Mexico)

text: Kun espanjalaiset uudisasukkaat saapuivat alueelle vuonna 1855, he nimesivät kylän nimellä "La Placita del Río Bonito" lähellä sijaitsevan Bonitojoen mukaan. Myös nimet "La Placita" ja "Bonito" olivat käytössä. Aluksi kylä muodostui aukion ("plaza") ympärille rakennetuista savitiilisistä rakennuksista. Pian sen jälkeen, kun Lincolnin piirikunta perustettiin vuonna 1869, paikkakunta nimettiin Lincolniksi vuonna 1865 murhatun presidentti Abraham Lincolnin mukaan. Lincoln oli piirikunnan pääkaupunki vuoteen 1909 saakka.


title: Lincoln (New Mexico)

text: Lincoln on tunnettu siitä, että se oli Lincolnin piirikunnan sodan (Lincoln County War) tärkeä tapahtumapaikka 1878–1881. Nykyään paikkakunta saa tuloja turismista.


title: Lincoln (New Mexico)

text: Lincolnin historiallisella alueella (Lincoln Historic District) on useita 1800-luvulta peräisin olevia rakennuksia. Vuonna 1960 alue tunnustettiin historiallisesti merkittäväksi kohteeksi ja rakennukset otettiin mukaan suojelunarvoisten kohteiden rekisteriin (National Register of Historic Places). New Mexicon osavaltio omistaa 17 rakennusta. Museorakennuksista neljää pidetään auki ympäri vuoden ja kahta pidetään auki kausiluonteisesti.


title: Korkeanpaikan harjoittelu

text: Korkeanpaikan harjoittelu tai vuoristoharjoittelu on joidenkin kestävyysurheilijoiden harjoittamaa usean viikon kestävää kuntoilua korkealla merenpinnan yläpuolella. Sitä harjoitetaan mielellään yli 2400 metrin korkeudella, mutta harjoitetaan useimmiten alemmilla korkeuksilla sopivien harjoittelupaikkojen puuttuessa. Näillä korkeuksilla ilma sisältää edelleen noin 20,9 % happea, mutta ilmanpaine ja siten hapen osapaine ovat pienempiä.


title: Korkeanpaikan harjoittelu

text: Keho voi sopeutua hapen suhteelliseen niukkuuteen yhdellä tai useammalla tavalla riippuen suuresti käytetyistä protokollista. Tämä voi tapahtua esimerkiksi punasolujen ja hemoglobiinin massan kasvuna tai lihasten metabolian muutoksina. Menetelmän kannattajat väittävät, että alemmille korkeuksille kilpailemaan matkustavilla urheilijoilla on edelleen korkeat punasolupitoisuudet 10–14 päivän ajan ja että tämä antaa heille edun kilpaillessa. Jotkut kilpailijat asuvat pysyvästi korkeilla altitudeilla ja matkustavat merenpinnan tasolle vain kilpaillakseen. On kuitenkin mahdollista, että heidän harjoitus voi kärsiä hapen pienemmän saatavuuden takia.


title: Korkeanpaikan harjoittelu

text: Korkeanpaikan harjoittelua on mahdollista simuloida erityistä telttaa, huonetta tai naamaria käyttäen siten, että ilmanpaine pidetään samana, mutta ilman happipitoisuutta lasketaan laskien samalla hapen osapainetta.


title: Viattoman sininen taivas

text: Viattoman sininen taivas ("Himlen är oskyldigt blå") on ruotsalainen draamaelokuva vuodelta 2010. Sen on käsikirjoittanut ja ohjannut Hannes Holm, ja pääosissa näyttelevät Bill Skarsgård, Peter Dalle ja Josefin Ljungman.


title: Viattoman sininen taivas

text: Elokuva perustuu tositapaukseen vuodelta 1975, kun poliisi paljasti amfetamiinia valmistavan Sandhamn-liigan, joka piti pääpaikkanaan Ruotsin kuninkaallisen pursiseuran omistamaa ravintolaa ja hotellia.


title: Viattoman sininen taivas

text: 17-vuotias lukiolaispoika Martin (Bill Skarsgård) kärsii isänsä alkoholismista ja onnistuu saamaan koulutoverinsa, vauraan perheen pojan avulla kesätyöpaikan poissa kotoa, hienon pursiseuran ravintolasta Tukholman saaristossa. Ravintolan johtaja mieltyy nuoreen Martiniin, mutta vasta kun on liian myöhäistä, Martin tajuaa joutuneensa ravintoloitsijan huumeliigan apupojaksi.Peter Dalle oli ehdolla parhaan miessivuosan Guldbagge-palkinnon saajaksi ja elokuvaaja Göran Hallberg parhaan kuvauksen sarjassa samassa kilpailussa.


title: Viattoman sininen taivas

text: Elokuva ensiesitettiin Suomessa Yle Fem -kanavalla 6.10.2013. Se on esitetty myös 7.9.2014 ja 19.6.2015.


title: Abram Tiisnekka

text: Abram Tiisnekka (12. lokakuuta 1845 Tyrö, Inkeri – 8. huhtikuuta 1911) oli inkerinsuomalainen opettaja, lukkari ja lehtimies.


title: Abram Tiisnekka

text: Tiisnekan vanhemmat olivat suntio Mikkeli Tiisnekka ja Anna Hokkanen. Hän kävi alkeiskoulua Tyrön pappilassa rovasti K. Modenin johdolla ja tämän jälkeen hän opiskeli Kolppanan opettajaseminaarissa 1863–1866 valmistuen sieltä opettajaksi ja lukkariksi.


title: Abram Tiisnekka

text: Tiisnekka oli sitten opettajana Vehviäisten koulussa Tyrön Vehviäisissä Liigovan aseman luona sekä apuopettajana Kolppanan seminaarissa. Syksystä 1868 alkaen hän opetti Oranienbaumin kuntaan Rapalan Kotkalaan perustetussa koulussa. Tämä koulu siirtyi 1869 Katsalan kylään, 1870 ensin Ylikylään ja sitten Hanttulan kylään, 1871 Latikalle Liikosien kylään, 1873 Bronnon puolelle Liimoisien kylään ja 1875 Tyrön kylään jossa se toimi kolme vuotta.


title: Abram Tiisnekka

text: Tiisnekka meni 1878 naimisiin entisen oppilaansa Eeva Antintytär Huiman kanssa. Hän oli kolme vuotta opettajana Riikolan kylässä, yhden lukuvuoden Pietarin suomalaisessa kirkkokoulussa suomenkielen opettajana ja sitten 1881–1886 opettajana Katsolassa ja 1887 jälleen Tyrössä. Viimeksi Tiisnekka toimi Tyrössä ensin lukkarin sijaisena 1888–1890 ja sitten vakinaisena lukkarina 1890–1911.


title: Abram Tiisnekka

text: Tiisnekka kirjoitti 1860-luvulla Uusi Suometar-lehteen kirjoituksia otsikolla "Kirjeitä Inkerinmaalta" ja hän avusti myös Pietarissa ilmestynyttä Inkeri-lehteä sekä vuodesta 1870 ilmestynyttä August Hagmanin toimittamaa Pietarin Sanomat-viikkolehteä. Tiisnekka keräsi myös Kolppanan seminaarin 35-vuotisjuhlaa varten tiedot Inkerinmaan ensimmäisistä kouluista.


title: Marlow Talley

text: Marlow Mikassa Afshartous (tunnettu nimellä Marlow Talley, s. 11. syyskuuta 1973) on yhdysvaltalainen aktiiviuransa lopettanut koripalloilija.


title: Marlow Talley

text: Talley pelasi yliopistotasolla Virginia Commonwealthissa, minkä jälkeen hän siirtyi ammattilaiseksi Eurooppaan. Talley pelasi suomalaisessa Pyrbasketissa kaksi kautta vuosina 1996–1998. Pyrbasket sijoittui kummallakin kaudella miesten SM-sarjassa kahdeksanneksi. Pyrbasketin silloisen päävalmentajan Ilpo Rantasen mukaan joukkueen toinen yhdysvaltalaispelaaja Marcus Norris voitti joukkueelle paljon otteluita Talleyn "myydessä paljon pääsylippuja" viihdyttävällä pelillään.


title: Marlow Talley

text: Pelaajauransa jälkeen Talley toimi erinäisissä valmennustehtävissä. Kesällä 2013 hänet pidätettiin epäiltynä lapsiin kohdistuneista seksuaalirikoksista.


title: Timo Laitinen (koripalloilija)

text: Timo Laitinen (s. 6. toukokuuta 1968) on suomalainen kilpauransa päättänyt koripalloilija.


title: Timo Laitinen (koripalloilija)

text: Tampereen Pyrinnön kasvatti Laitinen pelasi kasvattajaseurassaan miesten SM-sarjaa vuosina 1985–1989 ja 1995–1996. Kauden 1987–1988 Laitinen pelasi pääsarjauransa parhailla, 8,0 pisteen ja 1,6 levypallon keskiarvoilla.


title: The Law of Compensation

text: The Law of Compensation on vuonna 1917 ensi-iltansa saanut Joseph A. Goldenin ja Julius Stegerin ohjaama yhdysvaltalainen mykkä draamaelokuva, jonka pääosassa on Norma Talmadge. Talmadge näyttelee kahta roolia elokuvassa, joka kertoo Broadway-nousukkaan traagisista ihmissuhdeongelmista ja -sotkuista.


title: The Law of Compensation

text: Edna G. Riley laati elokuvaan käsikirjoituksen Wilson Miznerin tarinan pohjalta. "The Law of Compensationin" tuotti Joseph M. Schenck, ja elokuvan tuotantoyhtiönä toimi Norma Talmadge Film Corporation. Elokuva sai Yhdysvaltain ensi-iltansa huhtikuussa vuonna 1917, ja sen levitti Selznick Distributing Corporation. "The Law of Compensationin" kopiota säilytetään sekä Yhdysvaltain kongressin kirjaston että New Yorkin Museum of Modern Artin elokuva-arkistoissa.


title: Avro Lincoln

text: Avro Lincoln on brittiläinen A.V. Roen valmistama raskas pommikone. Se otettiin käyttöön varsin pian Toisen maailmansodan päättymisen jälkeen. Konetyyppi pyrki korvaamaan edeltäjiään. Noita olivat: Handley Page Halifax, Short Stirling ja Avro Lancaster -josta Lincoln-tyyppi kehitettiin. Avro Lincoln oli edeltäjäänsä Lancasteria jonkin verran nopeampi (513 km/h), ja kykeni lentämään korkeammalla (9 296 m, 30 500 jalkaa). Se ei silti vetänyt vertoja suoritusarvoissa, amerikkalaisten raskaalle Boeing B-29 Superfortress pommikonetyypille. Koneen normaali pommikuorma oli 6 400 kg. Puolustusaseistuksena oli kolmessa eri ampumossa eli tornissa olevat, joko 2x 12,7 mm kk:t taikka 20 mm HS.404 -tyypin tykit (joiden sijainti vain yläampumossa keskellä), jotka nekin niin kutsutusti kaksoisaseistuksena.


title: Avro Lincoln

text: Koska suihkukoneiden aikakausi oli juuri aluillaan, niin tämän koneen käyttöikä jäi kohtalaisen lyhykäiseksi Britanniassa. Avro Lincolnin seuraajaksi, tuli ehkä eräänä maailman ensimmäisistä suihkupommittajista English Electric Canberra - sekä sittemmin V-pommittajat. Britannian ohella Australia (RAAF) käytti tätä konetyyppiä.


title: Avro Lincoln

text: Voimanlähteenä kone käytti Rolls-Royce Merlin -V-moottorin myöhäisempiä versioita, joita oli 4 kpl. Moottorit olivat 1 750 hv tehoisia kukin. Viimeinen konetyypin käyttäjä oli Argentiinan ilmavoimat, joka käytti sitä vuoteen 1967.


title: Orientin etymologinen sanakirja

text: Orientin etymologinen sanakirja on Klaus Karttusen vuonna 2013 ilmestynyt etymologinen hakuteos. Teoksen julkaisi Gaudeamus.


title: Sidonin piiritys

text: Sidonin piiritys oli tapahtuma ensimmäisen ristiretken jälkeen. Balduin I ja Sigurd I valtasivat Sidonin Ordelafo Falieron, Venetsian dogen avulla.


title: Sidonin piiritys

text: Kesällä 1110 norjalainen 60 kaleeria käsittävä laivasto saapui Levanttiin kuningas Sigurdin johdolla. Saapuessaan Akkoon hänet vastaanotti Balduin I, Jerusalemin kuningas. Yhdessä he tekivät matkan Jordan-joelle, sen jälkeen kun Balduin pyysi Sigurdilta apua muslimien hallitsemien satamien valtaamisessa. Sigurd vastasi että "heidän tarkoituksensa oli tulla palvelemaan Kristusta" ja liittyi Balduinin joukkoihin valtaamaan Sidonia, jonka Fatimidit olivat uudelleen linnoittaneet vuonna 1098.


title: Sidonin piiritys

text: Balduinin armeija piiritti Sidonia maitse, kun taas norjalaiset tulivat mereltä. Tarvittiin lisää merivoimia egyptiläisen laivaston avunannon estämiseksi. Sen lyöminen onnistui kuitenkin vain onneksi Venetsian laivaston saapumisen ansiosta. Kaupunki antautui 47 päivän piirityksen jälkeen.


title: Sidonin piiritys

text: Islantilainen skaldi Einarr Skúlason kuvasi piiritystä seuraavanlaisesti:


title: Sidonin piiritys

text: Jerusalemin kuninkaan Balduinin ja Jerusalemin patriarkan Gibelin Arlesilaisen käskystä pyhästä rististä otettiin palanen ja annettiin Sigurdille.


title: Sidonin piiritys

text: Sidonin herruus annettiin Eustace Grenierille, myöhemmin Jerusalemin konnetaabelille.


Kuinka kärpänen kävelee katossa ja muita kiperiä kysymyksiä on Martyn M. Goldwynin tekemä alun perin englanninkielinen tietokirja "How a Fly Walks Upside Down… and other curious facts" vuodelta 1979.


title: Kuinka kärpänen kävelee katossa ja muita kiperiä kysymyksiä

text: Suomenkielinen käännös on julkaistu vuonna 1990. Suomentaja on Kirsti Salo ja kustantaja Karisto Oy. Julkaisuluvan myöntäjä on Lennart Sane Agency Ab. Kirja on painettu Karisto Oy:n kirjapainossa Hämeenlinnassa. Kirjastoluokitus on Lk 03.


text: Kirjan humoristisen ja runsaan kuvituksen on tehnyt Ted Enik. Suomenkielisen laitoksen kansikuvan lähde on Luonnonkuva-arkisto / Petri Vesanto.


text: Martyn M. Goldwyn on opettanut tiedettä lukiolaisille ja kerännyt opetustyössä vuosien varrella eteen tulleita ajatuksia herättäviä kysymyksiä. Tähän kirjaan hän on valikoinut 323 kysymystä ja laatinut niihin tieteellisiin selityksiin perustuvat yleistajuiset vastaukset. Kysymykset kattavat laajan aihepiirin eri tieteenaloilta.


text: Goldwyn on omistanut kirjan Stevenille, Lanille ja Stacille. Hän kiittää vaimoaan Goldieta ja Burt Bondia, joka on toiminut fysiikan, biologian ja merentutkimustieteen opettajana. Esipuheessa hän siteeraa Thomas Wolfea.


text: Martyn M. Goldwyn: "Kuinka kärpänen kävelee katossa ja muita kiperiä kysymyksiä" (Karisto, 1990)


title: Tom ja Jerry panevat kaupungin sekaisin

text: Tom ja Jerry panevat kaupungin sekaisin ("Tom and Jerry: The Movie") on vuonna 1992 valmistunut yhdysvaltalainen animaatio-elokuva. Elokuva perustuu William Hannan ja Joseph Barberaan luomiin Tom ja Jerry -hahmoihin. Elokuvan ohjasi Phil Roman. Elokuvassa Tomin ja Jerryn kuullaan poikkeuksellisesti puhuvan ja laulavan.


title: Tom ja Jerry panevat kaupungin sekaisin

text: Elokuva alkaa, kun Tom ja hänen omistajinsa ovat muuttamassa. Kuitenkin Tomin jahdatessa Jerryä, tämän omistaja unohtaa hänet talolle. Tomin nukkuessa talo puretaan. Tom ja Jerry selviävät, mutta joutuvat liikkumaan yksin keskellä kaupunkia. Tom ja Jerry kohtaavat kujalla Pötsi-nimisen kulkurikoiran ja hänen ystävänsä Frankien. Pötsi haluaa Tomin ja Jerryn tulevan toimeen, jotta he voisivat selviytyä kaupungilla. Laulussaan "Mä uskon ystävyyteen" Tom ja Jerry vannovat ystävyyttään ja sitä, etteivät kiusaa enää toisiaan .Pian koirarankkurit nappaavat Pötsin tämän haetessaan ruokaa. Tom kohtaa kujakissoja, jotka vuorostaan haluavat Tomin liittyvän heihin. Tom pakenee jengiä karkuun, mutta Jerry pelastaa Tomin. Tom kuitenkin korostaa, että he eivät ole vielä kavereita. Pian kaksikko kohtaa Robyn-nimisen tytön. Robyn kertoo olevansa orpo. Hänen äitinsä kuoli hänen ollessaan vauva ja hänen isänsä katosi, mutta Robyn uskoo isän olevan edelleen elossa. Robynin kasvattiäiti Rouva Figg kohtelee Robynia kaltoin, minkä vuoksi Robyn pakeni.


title: Tom ja Jerry panevat kaupungin sekaisin

text: "Video-oppaassa" vuodelta 1994 Markku Salmi pitää elokuvaa vauhdikkaana mutta tavanomaisena konnajahtina ja antaa sille kaksi tähteä viidestä, mikä vastaa sanallista arviota ”keskinkertainen”.


title: Wasa Station

text: Wasa Station on Vaasaan, Vaasan rautatieaseman pohjoispuolelle rakennettava tapahtumakeskus. Wasa Station sijoitettaisiin Vaasan vanhan linja-autoaseman alueelle, joka on jäänyt tyhjäksi kentäksi sen jälkeen kun linja-autotoiminnot on siirretty Vaasan rautatieaseman viereen. Wasa Station olisi uudistuvan Klemettilän keskus ja se levittäisi kaupungin keskustaa rautatien toiselle puolelle. Rakentaminen on tarkoitus aloittaa keväällä 2019.


title: Wasa Station

text: YIT on valittu Vaasan vanhan linja-autoaseman alueen kehittäjäksi. YIT:n Wasa Station -suunnitelma voitti Vaasan kaupungin järjestämän kilpailun. YIT suunnitelmassa Wasa Stationin tapahtumakeskukseen kuuluu kongressi- ja musiikkikeskus, monitoimitila, hotelli- ja ravintolamaailma, kauppakeskus, asuntoja sekä autohalli. Torni osuudesta tulee noin 90 metriä korkea ja koostuu 25 maanpäällisestä kerroksesta johon sijoitetaan hotelli sekä asuntoja. Asuinhuoneistot olisivat tornin yläosassa (kerrokset 16.-25.). Korttelin pihakannen alle sijoittuisi pysäköintihalli. Suunnitelmassa on bruttoalaa noin 68 000 ja kerrosalaa noin 37 500 neliöä. Musiikki- ja kongressikeskuksen pinta-ala olisi 8000 neliömetriä ja liiketiloja olisi 21000 neliömetriä.


title: Komm, süsser Tod

text: Komm, süsser Tod (televisioesityksessä: "Tule suloinen kuolema") on Wolfgang Murnbergerin ohjaama itävaltalainen rikoselokuva vuodelta 2000. Elokuvan lajityyppi on musta huumori. Se perustuu Wolf Haasin saman nimiseen romaaniin. Se kuuluu Brenner-dekkareihin, joissa kerrotaan entisen poliisin ja nykyisen tohelon yksityisetsivän Simon Brennerin kurjasta elämästä. Halki Itävallan kulkiessaan hän törmää vaikeisiin rikostapauksiin.


title: Komm, süsser Tod

text: Brenneriä esittää Itävallan maineikkaimpiin koomikoihin kuuluva Josef Hader. "Komm, süßer Todin" tuottivat DOR Film, Itävallan filmi-instituutti ja Itävallan yleisradioyhtiö ORF.


title: Komm, süsser Tod

text: Elokuva on saanut Romy-palkinnon vuoden 2001 menestyneimpänä elokuvana.


title: Komm, süsser Tod

text: Entinen poliisi, epäonninen yksityisetsivä Simon Brenner on ryhtynyt ensihoitajaksi saatuaan potkut poliisista maattuaan esimiehensä vaimon kanssa. Hän haluaa pysytellä erossa vaikeuksista ja pitää työnsä, mutta joutuu kahden kilpailevan sairaankuljetusyhtiön väliseen sotaan.


title: Komm, süsser Tod

text: Brenner päätyy taas poliisityöhön, kun tunnettu sairaanhoitaja joutuu sairaalassa kaksoismurhan uhriksi. Uupunut Brenner ei jaksa välittää, mutta hänen nuorempi idealistinen työtoverinsa Berti ryhtyy innokkaana tutkimaan. Pian tapahtuu toinen murha, ja tällä kertaa uhri on heidän työtoverinsa.


title: Komm, süsser Tod

text: Brenner ymmärtää vihdoin, että hänen on ryhdyttävä ratkomaan tapausta päästäkseen palaamaan rauhalliseen elämäänsä. Hitaasti mutta sisukkaasti hän puurtaa ja paljastaa ruman totuuden joutuessaan kohtaamaan kilpailevien ambulanssiyhtiöiden katkeran sodan totuuden.


title: Romy

text: Romy on etunimi:


title: Maba

text: Maba on mabakieli, jota puhutaan Tšadissa Ouaddaïn, Wadi Firan, Silan ja Bathan alueilla. Sitä puhuu äidinkielenä noin 300 000 ihmistä, minkä lisäksi muiden mabakielien kuten kendejen ja surbakhalin puhujat oppivat sitä vieraana kielenä. Puhujamäärä on laskusuunnassa eikä maban kieltä arvosteta samalla tavalla kuin esimerkiksi arabiaa. Suurin osa maban puhujista puhuukin tšadinarabiaa toisena kielenään.


title: Maba

text: Mabaa voidaan kirjoittaa arabialaisilla tai latinalaisilla kirjaimilla.


title: Grandad

text: Grandad on alun perin näyttelijänä ja koomikkona tunnetuksi tulleen englantilaisen Clive Dunnin singlejulkaisu vuodelta 1970. Dunnin lisäksi nimikappaleella on lapsikuoro ja kääntöpuolen kappaleella naislaulajia.


title: Grandad

text: "Grandad" oli brittilistan ykkösenä 16. tammikuuta 1971.


title: Grandad

text: Levy-yhtiö on Columbia, joka on ollut The Gramophone Co. Ltd:n tuotemerkki. Singlen kaupallinen tunnus on DB 8726.


title: Grandad

text: Sovittajana on toiminut Graham Walker.


title: Grandad

text: Kappaleiden luettelotunnukset ovat 7YCA 32762 ja 7YCA 32763.


title: Tunneliviljely

text: Tunneliviljely on viljelytekniikka, jossa viljelykasvit sijaitsevat maassa tai viljelypöydällä, ja niiden yläpuolelle on asennettu kalvorakenne, joka kohottaa alapuolista lämpötilaa. Tunneliviljely ei ole kasvihuoneviljelyä, sillä asennettu kalvorakenne ei ole kasvihuone. Asennettua kalvorakennetta kutsutaan kasvutunneliksi tai kausihuoneeksi. Tunneliviljelyllä voidaan kasvattaa esimerkiksi puutarhamansikkaa ja vadelmaa.


title: Tunneliviljely

text: Kasvutunnelin muovit otetaan talveksi pois. Kasvutunneli on sen verran vahvaa tekoa, että se kestää Suomessa rannikkoalueen kovat tuulenpuuskat ja myrskyt.


title: Tunneliviljely

text: Suomessa on tunneliviljelyä käyttäen mahdollista saada Tanskaa vastaava tehoisa lämpösumma ja esimerkiksi puutarhamansikan sato aikaistuu sekä toisen sadon tuottaminen elo-syyskuussa mahdollistuu: molemmista on viljelijälle taloudellista hyötyä, sillä hinnat ovat tavanomaisen sesongin ulkopuolella korkeampia. Tunneliviljelyssä viljelykasvit ovat suojassa liialliselta sateelta, mutta toisaalta niitä täytyy kastella. Mansikan viljelyssä tunneliviljely vähentää homehtumista. Tunneliviljelyllä mansikkaa saa vielä syyskuun puolivälissä.


title: Tunneliviljely

text: Piikkiössä tehdyssä kokeessa pensasmustikka tuotti kasvutunnelissa 13,8 tonnia hehtaarilta, mikä on 2,8-kertaisesti avomaaviljelyyn verrattuna.


title: Tunneliviljely

text: Kesäkaudella 2017 puolet Suomen vadelmasadosta tuli tunneliviljelmiltä. Kasvutunnelissa vadelma kypsyy kuukautta aikaisemmin kuin avomaalla, heinäkuun puolivälissä.


title: Kadenssi (pyöräily)

text: Kadenssi eli poljinnopeus on pyöräilytermi, jolla tarkoitetaan kampiakselin (eli polkimien) kierroslukua minuuttia kohden.


title: Kadenssi (pyöräily)

text: Pyöräilijöillä on usein heille itselleen parhaiten sopiva kadenssialue. Vaihdepyörissä haluttu kadenssi pystytään pitämään yllä eri nopeuksilla vaihteiden avulla. Harvemmin pyöräilevien kadenssi pysyttelee yleisesti 60-80 kierroksen välillä minuuttia kohden, aktiiviharrastajan ja ammattilaisten kadenssi taas vaihtelee 70-120 kierroksen välillä minuuttia kohden ajajan mieltymysten ja maaston mukaan. Ammattilaiset käyttävät yleisesti huonommassa maastossa ja pitkissä ylämäissä alhaisempaa kadenssia kuin tasaisella tiellä ajettaessa


title: Kadenssi (pyöräily)

text: Kadenssia voidaan mitata pyöräilyyn tarkoitetuilla ajotietokoneilla ja pyöräilyyn suunnitelluilla gps-mittareilla, jotka ovat usein kiinnitettynä polkupyörän ohjaustankoon.


title: Kamassit

text: Kamassit olivat samojedeihin kuulunut kansa, joka asui Siperiassa Kan- ja Mana-jokien vesistöalueilla sekä itäisessä Sajan-vuoristossa. Nykyisin nämä seudut kuuluvat Krasnojarskin aluepiirin Minusinskin alueeseen. Viimeiset kamassit asuivat Abalakovon kylässä.


title: Kamassit

text: Kamasseihin näyttää alun perin kuuluneen kaksi alueellista ryhmää, varsinaiset kamassit ja koibaalit. Venäläisten lähteiden mukaan 1600-luvulla kamassien yhteismäärä oli noin 500 henkeä. 1700–1800-luvuilla kamassit jakautuivat elinkeinojen perusteella kahtia: "taigakamassit" harjoittivat metsästystä, poronhoitoa ja kalastusta, "arokamassit" karjanhoitoa, hevosten jalostusta, maanviljelyä ja metsästystä.


title: Kamassit

text: Kamassit sulautuivat suurimmaksi osaksi venäläiseen talonpoikaisväestöön 1800-luvun lopulla. Peurapopulaatioiden häviäminen eläinsairauksien seurauksena oli pakottanut kamassit siirtymään yhä enemmän pysyvän maatalouden harjoitukseen. Osa kamasseja sulautui myös turkkilaissukuisiin hakasseihin. Kaksi nykyaikaan säilynyttä hakassiheimoa kutsuu itseään nimillä kamassit ja koibaalit. Nämä heimot polveutuvat ainakin osittain kamassisamojedeista.


title: Kamassit

text: Suomalainen kielitieteilijä Kai Donner oli 1900-luvun alun merkittävin kamassin kielen ja kamassien kansanperinteen tutkija. Myöhemmin 1960–1970-luvuilla virolainen tiedemies Ago Künnap teki tutkimustyötä Abalakovon viimeisten kamassien parissa.


title: Kamassit

text: Viimeinen kamassin kielen puhuja Klavdija Plotnikova kuoli 94 vuoden iässä vuonna 1989. Venäjällä ei kamasseja enää pidetä elävänä kansana, mutta vuoden 2010 väestönlaskennassa 2 henkilöä ilmoitti olevansa kansallisuudeltaan kamasseja.


title: FS Forbin (D620)

text: Forbin on Ranskan laivaston 2008 palvelukseen otettu Horizon-luokan fregatti.


title: FS Forbin (D620)

text: Alus tilattiin 27. lokakuuta 2000 DCNS:n ja Thales Groupin yhteisyritykseltä Lorientin telakalta. Tilauksen arvo oli 770 miljoonaa Yhdysvaltain dollaria. Sen köli laskettiin 16. tammikuuta 2004 ja alus laskettiin vesille 10. maaliskuuta 2005. Alus aloitti koeajot 29. kesäkuuta 2006 ja se luovutettiin laivastolle 19. joulukuuta 2008. Alus otettiin palvelukseen 14. lokakuuta 2010.


title: FS Forbin (D620)

text: Alus lähti 3. maaliskuuta 2009 Toulonista ensimmäiselle partiomatkalleen vierailulle Marokkoon, Yhdysvaltoihin ja Kanadaan. Aluksella oli meri-ilmavoimien 36F laivueen Panther-helikopteri lentotoiminnan järjestelmien testaamiseksi. Aluksen ensimmäisenä etappina oli Casablanca, mistä se jatkoi matkaansa Rio de Janeiroon. Alus lähti Brasiliasta 30. maaliskuuta ja se saapui Martiniquelle 21. huhtikuuta. Se jatkoi edelleen Norfolkiin ja New Yorkiin, jonne alus saapui 24. huhtikuuta. Matkan aikana alus harjoitteli yhdessä "USS Forrest Shermanin" kanssa. Suunniteltu Halifaxin vierailu peruutettiin. Alus palasi Ranskaan toukokuun alussa ja se osallistui laivastokatselmukseen Sainte-Maximessa 8. toukokuuta. Alus oli 25. toukokuuta Abu Dhabissa ja kesäkuussa se oli "USS Dwight D. Eisenhowerin" johtaman tukialusosaston mukana tukien operaatio Enduring Freedomia sekä valvoen meriliikennettä.


title: Aino (suihkukaivo)

text: Aino on Emil Wikströmin pronssiveistoksinen suihkukaivo vuodelta 1912. Se sijaitsee Fellmanin kartanon itäpuolella Lahdessa. Alun perin suihkukaivo on sijainnut Helsingissä, josta se on siirretty nykyiselle paikalleen 1949. Wikström sai vuonna 1908 liikemies Uno Staudingerilta tilauksen Aino-suihkukaivosta, joka pystytettiin Laivurinkadun varressa sijainneeseen Staudingerin Villa Johannan pieneen puutarhaan.


title: Aino (suihkukaivo)

text: Teoksessa kuvataan Kalevalan Ainon hukuttautumista. Veistoksessa alaston Aino on suistumassa graniittipaadelta, jota Ahtolan mies työntää kumoon. Lisäksi veistoksessa esiintyy kolme alastonta vedenneitoa, jotka houkuttelevat Ainoa luokseen.


title: Jakan

text: Jakan on Filippiineillä Basilanin provinssissa puhuttu malaijilais-polynesialainen kieli. Sen läheisiä sukukieliä ovat sama ja inabaknon. Vuoden 1990 väestönlaskennassa jakania puhui äidinkielenään 106 000 ihmistä.


title: Perindopriili

text: Perindopriili (CHNO) on indolijohdannaisiin kuuluva peptidomimeetti eli peptidien vaikutuksia matkiva yhdiste. Yhdiste kuuluu niin kutsuttuihin ACE-estäjiin ja sitä käytetään lääkkeenä korkean verenpaineen ja sydämen vajaatoiminnan hoidossa.


title: Perindopriili

text: Perindopriili on aihiolääke, joka metaboloituu ihmisen maksassa aktiiviseksi dihappojohdannaiseksi perindoprilaatiksi. Perindopriilillä on perindoprilaattia parempi imeytyvyys. Perindopriili inhiboi angiotensiinikonvertaasin toimintaa mikä johtaa angiotensiinin ja bradykiniinin pilkkoutumisen vähenemiseen. Tämä alentaa verenpainetta, koska angiotensiinistä muodostuvilla lyhyemmillä peptideillä on verisuonia supistava ja siten verenpainetta nostava vaikutus. Bradykiniini sen sijaan laskee verenpainetta laajentamalla verisuonia ja sitä hajottavan entsyymin inhiboituessa bradykiniinin pitoisuus kasvaa ja vaikutus on verenpainetta laskeva.


title: Perindopriili

text: Perindopriiliä käytetään korkean verenpaineen hoidossa muun muassa sepelvaltimotautia sairastavilla. Laajassa eurooppalaisessa tutkimuksessa perindopriilin todettiin merkittävästi alentavan sydäninfarktin riskiä sepelvaltimotautipotilailla. Perindopriiliä voidaan käyttää myös sydämen vajaatoiminnasta kärsivien potilaiden hoitoon.


title: Perindopriili

text: Tyypillisimpiä perindopriilin aiheuttamia haittavaikutuksia ovat kuiva yskä, huimaus ja selkäkivut.


title: Perindopriili

text: Perindopriilisynteesin lähtöaine on S-norvaliini, joka reagoi pelkistävällä aminoinnilla palorypälehapon kanssa ja pelkistimenä reaktiossa voidaan käyttää natriumsyanoboorihydridiä. Muodostuvan tuotteen karboksyylihapporyhmä reagoi oktahydroindoliini-2-karboksyylihapon, jota saadaan indoli-2-karboksyylihapon katalyyttisellä vedytyksellä, tert-butyyliesterin kanssa muodostaen amidin disykloheksyylikarbodi-imidin katalysoimana. Muodostuvasta tuotteesta saadaan perindopriiliä hydrolysoimalla tert-butyyliesteriryhmä happamissa olosuhteissa.


title: Wolio

text: Wolio eli baubau on malaijilais-polynesialainen kieli, jota puhutaan Indonesiassa Butonin saarella. Sen läheisiä sukukieliä ovat wotu ja kamaru. Wolio oli Baubaun sulttaanikunnan aikaan sulttaanin hovikieli ja alueen aateliston puhekieli. Nykyisin wolion käyttö keskittyy enimmäkseen maaseudulle, kun taas kaupunkiväestö käyttää indonesiaa pääasiallisena kielenään.


title: Valkolupiini

text:
Valkolupiini ("Lupinus albus") on hernekasvi. Valkolupiini tuottaa papuja, jotka soveltuvat rehuksi ja ihmisravinnoksi. Valkolupiinilla on suurempi sadon muodostuspotentiaali kuin sini- ja keltalupiinilla, mutta vastaavasti pitempi kasvukausi. Simojoen (1988) kokeissa kevätkylvöinen valkolupiini saavutti noin 6,5 tonnin kuiva-ainesadon hehtaarilta kokoviljasäilörehuna
(lajike 'Wat').


title: LaSalle

text: LaSalle oli vuosina 1927-1941 valmistettu amerikkalainen automerkki. Merkin perusti General Motors hieman halvemmaksi vaihtoehdoksi Cadillacille. LaSallen oli tarkoitus olla hinnaltaan Cadillacin ja muiden GM:n automerkkien välissä. LaSalle-merkin ja konseptin loi Alfred P. Sloan. Halvin merkki oli Chevrolet. Muut 1920-luvun General Motorsin automerkit halvimmasta kalliimpaan olivat nousevassa järjestyksessä Oakland, Oldsmobile, Buick ja ylimpänä Cadillac.


title: LaSalle

text: Buickin ja Cadillacin väliin tehtiin LaSalle. Taustalla oli Packard-merkin myynnin nousu saman luokan Cadillacia vastaan. LaSalle-autojen oli määrä haastaa suosittu Packard Six.


title: LaSalle

text: Vuoden 1927 LaSallessa oli 303 kuutiotuuman 90 asteen V8-moottori, teholtaan 75 hevosvoimaa ("hp") eli 56 kilowattia.


title: LaSalle

text: Nimi LaSalle otettiin ranskalaiselta tutkimusmatkaajalta Robert Cavelier de La Sallelta, joka vuonna 1682 oli julistanut Louisianan alueen Ranskan siirtomaaksi.


title: LaSalle

text: Myöhemmin 1930-luvun laman aikaan sekä Cadillacin että LaSallen myynti väheni. Molemmat merkit kuitenkin säilyivät General Motorsin valikoimissa ja niiden myynti nousi 1930-luvun edetessä. LaSallen myynti vuosina 1933–1941 ylitti Cadillacin myyntimäärät, mutta silti GM lopetti LaSalle-merkin. Cadillacilla oli perinteisenä loistoautomerkkinä hyvä imago, joka autotehtaan kannatti säilyttää.


title: LaSalle

text: Automerkki mainitaan televisiosarjan "Perhe on pahin" jaksot aloittavassa tunnuslaulussa, jonka päähahmot Archie ja Edith Bunker laulavat pianon ääressä duettona. Laulun toiseksi viimeinen säe ”Gee, our old LaSalle ran great” oli 1970-luvun tv-yleisölle vaikea ymmärtää, koska automerkki oli ehtinyt jo vaipua unohduksiin ja koska säkeestä oli muutenkin vaikea saada selvää. Toisen tuotantokauden jälkeen tunnuslaulusta kuvattiin uusi versio, jossa sanat äännetään selvemmin.


title: Can’t Hold Us

text: Can't Hold Us on yhdysvaltalaisen hip hop-duo Macklemoren ja Ryan Lewisin kappale heidän The Heist-debyyttialbumilta. Kappale julkaistiin albumin kolmantena singlenä 16. elokuuta 2011 ja se sisältää myös Ray Daltonin esittämiä vokaaleja.


title: Can’t Hold Us

text: Kappale saavutti Billboard Hot 100-listan ensimmäisen sijan, muodostuen kaksikon toiseksi kärkisijan hitiksi Yhdysvalloissa. Se on myös heidän kolmas peräkkäinen ensimmäisen listasijan saavuttanut single Australiassa.


title: Can’t Hold Us

text: Kappaleen musiikkivideo oli ehdokkaana 56:ssa Grammy palkintogaalassa vuonna 2014. Kappale on myös listattu Spotifyn "vuoden 2013 ladatuimmaksi kappaleeksi".


title: FS Chevalier Paul (D621)

text: Chevalier Paul (runkonumero D621) on Ranskan laivaston 2009 palvelukseen otettu Horizon-luokan fregatti.


title: FS Chevalier Paul (D621)

text: Alus tilattiin 27. lokakuuta 2000 DCNS:n ja Thales Groupin yhteisyritykseltä Lorientin telakalta. Sen köli laskettiin 17. tammikuuta 2005 ja alus laskettiin vesille 12. heinäkuuta 2006. Se aloitti avomeritestit lokakuussa 2007 ja alus siirrettiin laivastolle 21. joulukuuta 2009. Alus otettiin palvelukseen 10. kesäkuuta 2011.


title: FS Chevalier Paul (D621)

text: Alus lähti 29. elokuuta 2013 Toulonista merelle. Joidenkin lähteiden mukaan se suuntasi itäiselle Välimerelle seuraamaan Syyrian sisällissotaa, mutta laivastolähteet kieltäytyivät vahvistamasta aluksen tehtävää.


title: FS Cassard (D614)

text: Cassard on Ranskan laivaston 2008 palvelukseen otettu Cassard-luokan ilmatorjuntafregatti.


title: FS Cassard (D614)

text: Alus tilattiin DCNS:n Lorientin telakalta. Sen köli laskettiin 3. syyskuuta 1982 ja alus laskettiin vesille 6. helmikuuta 1985. Alus otettiin palvelukseen 29. heinäkuuta 1988.


title: FS Cassard (D614)

text: Alus on vuonna 2014 aktiivipalveluksessa kotisatamanaan Toulon.


title: FS Jean Bart (D615)

text: Jean Bart on Ranskan laivaston 1991 palvelukseen otettu Cassard-luokan ilmatorjuntafregatti.


title: FS Jean Bart (D615)

text: Alus tilattiin DCNS:n Lorientin telakalta. Sen köli laskettiin 12. helmikuuta 1986 ja alus laskettiin vesille 19. maaliskuuta 1988. Alus otettiin palvelukseen 21. syyskuuta 1991.


title: FS Jean Bart (D615)

text: Alus vangitsi 12. huhtikuuta 2008 Le Ponantin vallanneet merirosvot. Alus osallistui operaatio Unified Protectoriin, kunnes se palasi kotisatamaansa Touloniin huhtikuussa 2011. Alus on vuonna 2014 aktiivipalveluksessa kotisatamanaan Toulon.


title: Punaisen Karkkilan Lyyti

text: Punaisen Karkkilan Lyyti on Marja Hollin kirjoittama tosiasiapohjainen romaani vuodelta 2014. Sen on kustantanut Lukutoukka-kustantamo.


title: Punaisen Karkkilan Lyyti

text: Kirja kertoo karkkilalaisesta kommunistipoliitikosta ja kulttuurivaikuttajasta Lydia Virtasesta (1901–1976). Karkkilan kulttuuriyhdistys Lyyti palkitsi Hollin kirjan julkistamistilaisuudessa Lyyti-patsaalla. Holli on kirjoittanut kymmeniä kirjoja, joiden aiheena on muun muassa Karkkila ja karkkilalaiset.


title: Punaisen Karkkilan Lyyti

text: Kirjan syntyyn vaikutti kustantamo Lukutoukan omistaja, päätoimittaja Heikki Savola, jonka mukaan Lydia Virtasen jälki näkyy Karkkilassa edelleen, 40 vuotta hänen kuolemansa jälkeen. Savola ehdotti Hollille kirjan kirjoittamista.


title: Punaisen Karkkilan Lyyti

text: Tarinan alkukohtauksessa pieni Lyyti istuu lattialla, kun lääkäri tulee katsomaan sairasta äitiä Annaa. Lääkäri antaa tuomion ettei hoitaminen kannata. Anna vaatii päästä sairaalaan, koska "lapset tarttee mua". Lääkäri taipuu, Anna pääsee hoitoon. Lapset jäävät itsekseen, pienintä Lyytiä lukuun ottamatta, joka menee isovanhempien hoiviin. Anna toipuu ja palaa kotiin.


title: Punaisen Karkkilan Lyyti

text: Leskeksi jäänyt Anna muuttaa viiden lapsensa kanssa Karkkilaan, silloiseen Högforsiin, ja elättää lapset ensin pyykkärinä ja saunottajana, sitten junanvaunujen siivoojana. Romaani kuvaa niukoissa oloissa kasvavan opinhaluisen Lyytin eli Lydian kehitystä ja kasvua paikkakunnan keskeiseksi vaikuttajaksi, joka jo nuorena on mukana poliittisessa toiminnassa ja joutuu kärsimään myös vankeusrangaistuksen aatteen puolesta toimittuaan.


title: Punaisen Karkkilan Lyyti

text: Teoksen lopussa on luettelo Virtasen elämän vuosiluvuista, sanasto jossa selvitetään aiheeseen liittyviä keskeisiä asioita sekä laaja lähdeluettelo aineistosta, jonka pohjalta kirjoittaja Marja Holli on koonut tarinan rungon.


title: Shopping Tour

text: Shopping Tour () on Mihail Brašinskin ohjaama venäläinen kauhukomedia, joka sai ensi-iltansa Venäjällä loppuvuodesta 2013. Suomessa elokuva nähtiin ensimmäistä kertaa vuoden 2012 Rakkautta ja anarkiaa -festivaaleilla. Elokuva sai Suomen-ensi-iltansa 12. syyskuuta 2014.


title: Shopping Tour

text: Elokuvassa äiti ja hänen teini-ikäinen poikansa lähtevät matkalle Suomeen yhdessä muiden turistien kanssa. Heidän ja muiden turistien mennessä juuri avattuun Giganttiin he joutuvat järkytyksekseen kannibaalien jahtaamaksi.


title: Shopping Tour

text: "Shopping Tour" keräsi Venäjän ensi-iltaviikonloppunaan 7 500 katsojaa. Elokuva voitti useita palkintoja Venäjällä, kuten kolme palkintoa Russian International Film Festivalilla. Elokuva on saanut arvostelijoilta ristiriitaisen vastaanoton. Kari Salminen totesi "Turun Sanomissa" elokuvan olevan "rujo, kokeileva ja paikoin fiksu kauhuhalpis".


title: Patrick Stevens

text: Patrick Stevens (s. 31. tammikuuta 1968 Leut, Belgia) on uransa päättänyt belgialainen pikajuoksija. Stevens kilpaili 100 ja 200 metrillä. Hänet tiedetään parhaiten pronssimitalistaan vuoden 1994 EM-kisoissa Helsingissä 200 metrillä. Stevens osallistui neljiin peräkkäisiin kesäolympialaisiin. Hän sijoittui vuoden 1997 MM-finaalissa Ateenassa kahdeksanneksi, samassa juoksussa, jossa Michael Johnson teki silloisen maailmanennätyksen 19.32. Stevensin ennätys 100 metriltä on 10.14 ja 200 metriltä 20.19. Hänellä on lapsi seitsenottelun olympiavoittajan Denise Lewisin kanssa.


title: Charálampos Papadiás

text: Charálampos Papadiás (, s. 24. tammikuuta 1975) on uransa jo päättänyt kreikkalainen pikajuoksija. Papadiás voitti pronssia vuoden 1998 EM-kilpailuista Budapestistä 100 metriltä. Papadiáksella on myös kultaa sisäratojen MM-kisoista vuodelta 1997. Tuossa kilpailussa hän teki Kreikan ennätyksen 60 metrillä. Papadiáksen päämatka oli 100 metriä, jossa hänen ennätyksensä on vuonna 1998 Johannesburgissa juostu 10.15.. Papadiás osallistui yksiin kesäolympialaisiin ja yksiin MM-kisoihin..


title: Manumissio

text: Manumissio oli orjanomistajan keino vapauttaa orjansa erityisesti Rooman valtakunnassa. Roomassa oli täsmällisesti määritelty, miten manumissio suoritetaan.


title: Manumissio

text: Vapautetuista orjista tuli antiikin Kreikassa metoikkeja, eli he olivat samassa asemassa kuin vierasmaalaiset. Heitä koskivat laajemmat velvollisuudet kuin kansalaisia, esimerkiksi asepalvelus ja erillinen vero ("metoikion"). Metoikit eivät saaneet omistaa taloja eivätkä maata. Vapautetulla metoikilla piti olla isäntä ("prostates"), joka oli hänen entinen isäntänsä. Tätä kohtaan vapautetulla oli monia velvollisuuksia.


title: Manumissio

text: Roomassa oli laaja orjien vapauttamiskäytäntö. Isäntä vapautti orjiaan esimerkiksi saadakseen lisää klienttejä. Myös kiitollisuus orjaa kohtaan saattoi olla vapauttamisen syy, esimerkiksi imettäjien tai kotiopettajien tapauksessa tai jos orja muuten oli toiminut erikoisen ansiokkaasti. Vapautetulla orjalla oli tiettyjä velvollisuuksia (kunniavelka) entistä isäntäänsä kohtaan, varsinkin jos hän jäi samaan talouteen, mutta vapautettujen lapset olivat täysin vapaita. Orja sai virallisen manumission kautta lähes täydet kansalaisoikeudet.


title: Manumissio

text: Manumissio voitiin Roomassa kolmella eri tavalla: virkamiehen edessä ("vindicta"), censuksen eli väestönlaskennan yhteydessä ("censu") tai testamentilla ("testamento"). Suosituin tapa oli testamentilla vapauttaminen, koska sen kulut jäivät perillisten maksettaviksi.


title: Manumissio

text: Roomassa sai vapauttamisaloitteen tehdä orja itsekin, jos hänellä oli varaa ostaa itsensä vapaaksi. Orja sai ostaa orjatoverinsakin vapaaksi. Vapauttamisesta piti maksaa 5 %:n vapautusvero. Orjien vapauttaminen oli laajimmillaan ensimmäisellä vuosisadalla eaa. Houkuttimena oli esimerkiksi oikeus ilmaiseen valtion leipään, joka kuului kansalaisille. Päinvastaiseen suuntaan asiat kehittyivät Konstantinuksen kaudella 300-luvulla jaa., jolloin perheet joutuivat myymään lapsiaan orjiksi selviytyäkseen veroistaan.


title: Manumissio

text: Pohjois-Amerikan kolmetoista siirtokuntaa ottivat 1600-luvulla käyttöön orjien vapautuskäytänteitä, vaikka niihin ei ollutkaan tarkkoja säädöksiä. Monet isännät vapauttivat afroamerikkalaisia seksuaalikumppaneitaan ja heidän kanssaan tekemiään lapsia. Tästä johtuu, että vapautettujen ihonväri oli jonkin verran vaaleampi kuin orjien ihonväri. Vapauttamista ei kovin paljon tehty etelävaltioiden plantaaseilla, koska ne pyrkivät pitämään tuotantokustannukset alhaisina ilmaisen työvoiman avulla. 1700-luvun puolivälissä oli vapautettujen orjien osuus koko väestöstä noin viisi prosenttia.


title: Manumissio

text: Vapautuksen säädökset alkoivat muodostua 1700-luvun alussa. Vuoden 1723 lain mukaan orjia ei saanut vapauttaa lainkaan, lukuun ottamatta ansiokasta asepalvelua. Joissain tapauksissa saatettiin asepalvelukseen määrätyn isännän sijasta ottaa palvelukseen hänen orjansa, joka saattoi palveluksen jälkeen saada vapauden. Vuonna 1793 keksitty puuvillankäsittelykone "cotton gin" lisäsi suuresti orjien tarvetta etelävaltioissa, koska viljelyala kasvoi. Näin alkoi muodostua etelävaltioiden ja pohjoisvaltioiden vastakkaisuus. Vuonna 1820 tehty Missourin kompromissi jakoi maan Missourin etelärajaa myöten niin, että orjuus oli sallittu vain etelässä. Orjia alkoi karata rajan yli pohjoiseen, jossa yhä useampi afroamerikkalainen oli vapaa. Tilanne säilyi tällaisena Yhdysvaltain sisällissotaan saakka, jolloin pohjoisvaltiot julistivat orjuuden loppuneeksi.


title: Charálampos Mavrías

text: Charálampos ”Cháris” Mavrías (; s. 21. helmikuuta 1994) on kreikkalainen jalkapalloilija, joka edustaa skotlantilaista Hiberniania. Mavrías on pelipaikaltaan laitahyökkääjä ja hän kuuluu Kreikan jalkapallomaajoukkueeseen.


title: Charálampos Mavrías

text: Panathinaikos FC:n kasvatti Mavrías debytoi seuran ykkösjoukkueessa lokakuussa 2010 Mestareiden liigan ottelussa Rubin Kazania vastaan. Hän oli koko Euroopan kaikkien aikojen toiseksi nuorin ja nuorin kreikkalaispelaaja Euroopan suurimmassa jalkapallokilpailussa. Mavrías teki ensimmäisen ammattilaismaalinsa Kreikan liigassa helmikuussa 2012. Kesällä 2013 Mavrías siirtyi Valioliigan Sunderland AFC:hen. Ensimmäisellä kaudellaan seurassa Mavrías sai vastuuta liigassa vain neljän ottelun verran. Kevätpuoliskon kaudesta 2014–2015 Mavrías oli lainalla kotimaansa Panathinaikos FC:ssä, jossa hän teki yhdeksässä ottelussa yhden maalin.


title: Charálampos Mavrías

text: Nuorten maajoukkueissa Kreikkaa edustanut Mavrías debytoi Kreikan jalkapallomaajoukkueessa vuonna 2012. Hän on pelannut joukkueessa kaksi maaottelua tekemättä maalia. Mavrías pelasi Kreikan paidassa yli vuoden tauon jälkeen EM-karsintaottelussa Suomea vastaan lokakuussa 2014.


title: Kovan kohtalon pommikone JK-254

text: Kovan kohtalon pommikone JK-254 on Rauno Suhosen kirjoittama tietokirja Suomen ilmavoimien Junkers Ju 88 A-4 -pommikoneesta JK-254, joka putosi Liperin Rauvanlahteen heinäkuussa 1944 ja nostettiin ylös syksyllä 2008. Teoksen on julkaissut vuonna 2014 Docendo.


title: Kovan kohtalon pommikone JK-254

text: Joensuulainen kirjoittaja Rauno Suhonen on ollut mukana, kun konetta on nostettu ja museoitu, ja hän on tutustunut koneen historiaan. Hän on Joensuun Ilmasillan puheenjohtaja ja on perehtynyt alaan monipuolisesti. Kirjan tekoon meni Suhoselta kaikkine aineiston keruineen viitisen vuotta.


title: Kovan kohtalon pommikone JK-254

text: Koneen romun materiaaleista on valmistettu Junkers-merkkejä, joiden myynnillä on kerätty noin 650 000 euroa sotaveteraanien avustustyöhön.


title: Kovan kohtalon pommikone JK-254

text: Kirjassa on runsas mustavalkokuvitus.


title: Isojen tyttöjen leikit

text: Isojen tyttöjen leikit () on yhdysvaltalainen Disney Channelin tuottama nuorten komediasarja, jossa seurataan 12-vuotiaan Rileyn sekä hänen perheensä ja ystäviensä elämää. Sarja perustuu vuosina 1993-2000 esitettyyn "Isojen poikien leikit" -televisiosarjaan, jossa seurattiin Coryn (Rileyn isän) elämää.


title: Isojen tyttöjen leikit

text: Sarjan tekijät ovat Michael Jacobs ja April Kelly. Amerikassa sarjan esittäminen alkoi 27. kesäkuuta 2014 Disney Channel -kanavalla. Suomessa sarja alkoi 12. syyskuuta 2014.


title: Isojen tyttöjen leikit

text: Disney Channel ilmoitti elokuussa 2014, että sarjasta tehdään toinen tuotantokausi.


title: Isojen tyttöjen leikit

text: Vuoden 2017 tammikuussa ilmoitettiin, ettei Disney Channel tilaa sarjalle neljättä kautta. Fanien suosion avustuksella sarjalle etsittiin jatkomahdollisuuksia, kunnes toukokuussa Jacobs, yksi sarjan perustajista kertoi ettei Isojen tyttöjen leikit tule saamaan jatkoa.


title: Isojen tyttöjen leikit

text: New Yorkissa vanhempiensa ja pikkuveljensä kanssa asuva 12-vuotias Riley sekä hänen paras ystävänsä Maya koettavat yhdessä selviytyä elämän haasteista. Tapahtumat sijoittuvat New Yorkiin, jonne Cory ja Topanga muuttivat "Isojen poikien leikit" -sarjan viimeisessä jaksossa.


title: Niskoittelu

text: Niskoittelu on Suomessa rikos, jossa henkilö jättää noudattamatta poliisin, rajavartijan, sotilasesimiehen tai tiettyä tehtävää suorittavan sotilaan antaman käskyn tai kiellon. Suomen rikoslaki sisältää useita niskoitteluun liittyviä rikosnimikkeitä: niskoittelu poliisia vastaan, niskoittelu rajavartiomiestä vastaan, (sotilaan) niskoittelu ja (sotilaiden) yhteinen niskoittelu. Aiemmin niskoittelu on ollut rangaistavaa myös oikeudenkäynnissä todistajana. Nykyiseen oikeudenkäymiskaareen sisältyy pakkokeinoja todistajan kieltäytyessä todistamasta.


title: Niskoittelu

text: Rikoslain (RL 16:4) mukaan niskoitteluun poliisia vastaan syyllistyy henkilö, joka jättää noudattamatta poliisin antaman käskyn tai kiellon, kieltäytyy antamasta henkilötietojaan, jättää noudattamatta poliisimiehen merkin tai määräyksen kulkuneuvon pysäyttämiseksi tai siirtämiseksi, laiminlyö avustamisvelvollisuutensa, hälyttää poliisin aiheettomasti tai vaikeuttaa poliisin toimintaa antamalla vääriä tietoja. Teoista tuomitaan sakkoa tai vankeutta enintään kolme kuukautta.


title: Niskoittelu

text: Rikoslain (RL 16:4a) mukaan niskoitteluun rajavartiomiestä vastaan syyllistyy henkilö, joka ei noudata rajavartijan toimivaltansa rajoissa antamaa käskyä tai kieltoa, kieltäytyy antamasta hänelle henkilötietojaan, kieltäytyy noudattamasta hänen antamaansa merkkiä liikenteen ohjaamiseksi tai kulkuneuvon pysäyttämiseksi, ei noudata meripelastusjohtajan antamaa kieltoa tai määräystä tai hälyttää aiheettomasti rajavartijan tai vaikeuttaa hänen toimintaansa. Teosta voidaan tuomita sakkoon tai vankeuteen enintään kolmeksi kuukaudeksi.


title: Niskoittelu

text: Rikoslain 45 luvun 14 pykälän (RL 45:14) mukaan "sotilas, joka kieltäytyy täyttämästä esimiehen taikka vartio-, päivystys-, järjestyspartio- tai poliisitehtävää suorittavan sotilaan hänelle palveluksessa antamaa käskyä taikka tahallaan jättää sen täyttämättä tai viivyttää sen täyttämistä, on tuomittava niskoittelusta kurinpitorangaistukseen tai vankeuteen enintään yhdeksi vuodeksi." Säännös ei koske tapauksia, joissa käskyn täyttäminen johtaisi virka- tai palvelusvelvollisuuden vastaiseen tai muuten selvästi lainvastaiseen tekoon.


title: Niskoittelu

text: Niskoittelusäännöstä voidaan soveltaa, kun alainen selvästi ilmaisee kieltäytyvänsä käskyn noudattamisesta. Teolta edellytetään tahallisuutta, joten säännöstä ei sovelleta huolimattomuudesta tehtyyn tekoon, vaan silloin tulevat käyttöön palvelusrikoksista (RL 45:1–4) säädetyt säännökset. Ajatuksissaan oleva sotilas, jonka toiminta on hidasta ja virheellistä, syyllistyy siten tuottamukselliseen palvelusrikokseen (RL 45:4) ei niskoitteluun. Jos käskyn noudattamatta jättämiseen liittyy väkivaltaa tai sillä uhkaamista, on kyseessä esimiehen väkivaltainen vastustaminen (RL 45:11).


title: Niskoittelu

text: Niskoitteluksi katsotaan sotilaan passiivinen vastarinta. Jos ei ilmoita esimiehelleen nimeään tai ei avaa tarkastuksessa varustekaappiaan, syyllistyy niskoitteluun. Se ei edellytä aktiivista toimintaa, mutta myös aktiivinen väkivallaton käskyn täyttämättömyys voidaan katsoa niskoitteluksi.


title: Niskoittelu

text: Yhteinen niskoittelu (RL 45:15) tarkoittaa, että sotilaat keskenään sopivat niskoittelevansa. Tällöin jokainen rikoksentekijä tuomitaan kurinpitorangaistukseen tai vankeuteen enintään kahdeksi vuodeksi. Tavallista niskoittelua ankarampi rangaistusasteikko liittyy siihen, että sotilaat ovat etukäteen keskenään sopineet niskoittelusta, mitä puolustusvoimissa pidetään erityisen vaarallisena. Tämä säännös tulee sovellettavaksi jo silloin, kun kaksi sotilasta sopii yhteisestä niskoittelusta. Rangaistusta mitattaessa tosin otetaan huomioon, kuinka monta osallistujaa sopimuksessa on.


title: Ragundan kirkko

text: Ragundan kirkko () on kirkkorakennus Ruotsissa Ragundan kunnassa. Kirkon on suunnitellut Johan Fredrik Åbom vuonna 1846 ja se on vihitty käyttöön vuonna 1853.


title: Ragundan kirkko

text: Kirkkoa on remontoitu useita kertoja. Vuosina 1939-1940 sinne tehtiin sivualttari, sähkövalaistus ja sähkölämmitys. Valmisteluhuone ja WC-tilat tehtiin lehterin alle vuosina 1980-1982. Samalla kertaa kuoria laajennettiin poistamalla penkkejä ja puhdistettiin sisustusta. Vuonna 2010 remontoitiin kirkkoa ulkopuolelta, jolloin torin katto uusittiin ja tornin risti kullattiin. Kirkko maalattiin valkoisella ja vaalealla punaisella, joka oli arkkitehdin alkuperäisen ehdotuksen mukainen ja mahdollisesti kirkon värityksenä ennen sen maalaamista kokonaan valkoiseksi.


title: The New Moon

text: The New Moon on vuonna 1919 ensi-iltansa saanut Chester Witheyn ohjaama yhdysvaltalainen mykkä melodraamaelokuva, jonka pääosassa on Norma Talmadge. "The New Moon" perustuu H. H. Van Loanin tarinaan. "The New Moon" kertoo venäläisestä prinsessasta, joka yrittää taistella korruptoituneen diktaattorin uutta hallintojärjestelmää vastaan.


title: The New Moon

text: Elokuvan tuottajana oli Joseph M. Schenck ja tuotantoyhtiönä Norma Talmadge Film Corporation. "The New Moon" sai Yhdysvaltain ensi-iltansa 11. toukokuuta vuonna 1919. Ilmestyessään "The New Moon" oli suuri yleisömenestys. Kun elokuva sai New Yorkin ensi-iltansa, Rivoli Theatre oli niin täynnä katsojia, ettei itse Talmadge sisarineen päässeet katsomaan sitä. Estääkseen liikaa tungosta poliisi lopetti lipunmyynnin. Select Pictures Corporation vastasi elokuvan teatterilevityksestä. "The New Moonin" kokonaan säilynyttä kopiota säilytetään Yhdysvaltain kongressin kirjaston elokuva-arkistossa.


title: Suomen ralli 2014

text: Suomen ralli 2014 (sponsorinimeltään Neste Oil Rally Finland 2014) oli kauden 2014 kahdeksas MM-ralli, joka ajettiin 31. heinäkuuta – 3. elokuuta. Rallin päätukikohta oli tavalliseen tapaan Jyväskylä. Kilpailun voitti toista kertaa urallaan Jari-Matti Latvala.


title: Suomen ralli 2014

text: Järjestyksessään vuoden 2014 kilpailu oli historian 64. Suomen ralli.


title: Suomen ralli 2014

text: Rallissa ajettiin 26 erikoiskoetta, joiden yhteispituus oli 360,94 kilometriä.


title: Suomen ralli 2014

text:
Kilpailuun osallistui yhteensä 77 autokuntaa, joista maaliin selvisi 54.
Power Stage -erikoiskokeena toimi kisan päättänyt Ruuhimäki 2 (6,79 km).


title: Ragundan vanha kirkko

text: Ragundan vanha kirkko () on Ruotsissa Ragundan kunnassa sijaitseva kirkkorakennus.


title: Ragundan vanha kirkko

text: Kirkon tiedetään valmistuneen vuosien 1364 ja 1510 välillä. On mahdollista, että sen on rakennuttanut tanskalaissyntyinen munkki Josephus, joka toimi Indalin kirkkoherrana ja jonka sanotaan rakennuttaneen alueelle useita kirkkoja, mutta on myös mahdollista, että kirkko on rakennettu aikaisemmin ja Josephus teetti pelkän restauroinnin. On myös mahdollista, että arkkipiispa Jakob Ulvsson vieraillessaan Ragundassa vuonna 1487 vihki triumfikrusifiksin lisäksi myös koko rakennuksen.


title: Ragundan vanha kirkko

text: Kirkkoon on tehty vuosien varrella useita muutoksia, esimerkiksi tehty useampia ja isompia ikkunoita sekä lisätty sakaristo. Suurin osa kirkon sisustuksesta on peräisin 1600-luvulta ja sen myöhemmältä osalta.


title: Ragundan vanha kirkko

text: Urut ovat vanhimmat tunnetut Jämtlandissa ja on saatu Wilhelm Wargentinin lahjoittamat vuonna 1654. Ne ovat 6-äänikertaiset ja sundsvallilaisen Petter Quarnströmin valmistamat. Saarnastuolin on tehnyt norjalainen Per Iversen. Puinen kastemalja on noin vuodelta 1700, myös penkit ovat samalta ajalta.


title: Ragundan vanha kirkko

text: 1800-luvun puolivälissä päätettiin rakentaa uusi isompi kirkko, joka vihittiin käyttöön 1853 ja sen jälkeen vanha kirkko alkoi rapistua. 1900-luvun alun pelastusprojektissa kirkkoa remontoitiin vuosina 1925-1929. Vuonna 1931 kirkko vihittiin uudelleen käyttöön ja on nykyään seurakunnan käytössä kesäisin.


title: Ragundan vanha kirkko

text: Kirkon yhteydessä on ollut kellotapuli ja tiedetään, että Gregorius Raaf rakennutti vuonna 1705 uuden tapulin korvaamaan käyttökelvottoman vanhan. Tämä purettiin vuonna 1872 ja siksi uudelleenvihkimisen aikaan kirkolla ei ollut ollenkaan kellotapulia. Vuonna 1946 piirsi Ragnar Hjort uuden kellotapulin, joka oli kopio Raafin tapulista. Kellot oli siirretty uuteen kirkkoon ja siksi uuteen tapuliin teetettiin uusi kello M&E Ohlssonin kellovalimossa Ystadissa.


title: Kaiser

text: Kaiser-autoja valmistettiin Yhdysvalloissa vuosina 1947–1955. Autoyhtiön nimi oli Kaiser-Frazer Corporation vuosina 1945–1953. Sen perustivat Henry J. Kaiser ja Joseph W. Frazer. Frazerin vetäydyttyä yrityksestä vuonna 1953 nimeksi vaihdettiin Kaiser Motors. Tehdas sijaitsi Michiganin Willow Runissa.


title: Kaiser

text: Vuoden 1951 Kaiser-mallia myytiin noin 145 000 yksilöä. Vuonna 1954 tehdas päätti keskittyä maastoautojen valmistukseen, mutta jo suunnitellut mallivuoden 1955 Kaiserit kuitenkin valmistettiin. Kaiser-henkilöautojen valmistus päättyi vuonna 1955, jolloin sen markkinaosuus Yhdysvaltain automarkkinoilla oli vain 0,1 prosenttia. Suurimmillaan Kaiserin markkinaosuus oli vuonna 1948 5,4 %.


title: Kaiser

text: Kaiser-Frazer oli hankkinut Graham-Paigen autontuotantovälineet vuonna 1947. Vuonna 1953 Kaiser yhdistyi Willys-Overlandin kanssa Willys Motors Incorporatediksi ja siirsi sen tuotantotoimintansa Willysin tehtaalle Toledoon Ohioon. Vuonna 1963 yritys muutti nimensä Kaiser Jeep Corporationiksi.


title: FS Marceau (1887)

text: Marceau oli Ranskan laivaston vuonna 1887 vesillelaskettu Marceau-luokan ironclad-taistelulaiva.


title: FS Marceau (1887)

text: Alus tilattiin La Seyne sur Meristä Forges et Chantiers de la Méditerranéelta ja sen köli laskettiin vuonna 1881. Alus laskettiin vesille 24. toukokuuta 1887 ja se otettiin palvelukseen helmikuussa 1891.


title: FS Marceau (1887)

text: Alus vieraili laivaston mukana Kronstadtissa, jossa tsaari Aleksanteri III tarkasti aluksen. Paluumatkalla laivasto pysähtyi Spitheadissä, jossa kuningatar Victoria vieraili aluksella. Ranskaan palattuaan alus siirrettiin Välimeren laivueeseen.


title: FS Marceau (1887)

text: Ensimmäisen maailmansodan puhjettua alus muutettiin kelluvaksi työpajaksi torpedoveneiden ja sukellusveneiden tueksi. Alus oli alun perin sijoitettuna Maltalle, josta se siirrettiin Korfulle ja edelleen vuonna 1918 Bizerteen. Se poistettiin alusluettelosta 1. lokakuuta 1920 ja se myytiin vuonna 1921 toulonilaiselle yritykselle romutettavaksi. Hinattaessa alusta Touloniin puhkesi myrsky ja alus ajautui karille Bizerten edustalla.


title: Lihaton lokakuu

text: Lihaton lokakuu on ensimmäisen kerran lokakuussa 2013 ja sen jälkeen vuosittain järjestetty kampanja, joka kannustaa ihmisiä lopettamaan kuukauden ajaksi lihansyönnin tai vähentämään sitä merkittävästi. Kampanja sai alkunsa, kun "Docventures"-televisio-ohjelman studiovieras Leo Stranius haastoi Riku Rantalan kuukauden lihattomaan ruokavalioon.


title: Lihaton lokakuu

text: Eläinsuojeluliitto Animalia myönsi "Docventuresin" Riku Rantalalle ja Tuomas Milonoffille Pro Animalia -palkinnon Lihaton lokakuu -kampanjan aloittamisesta. Järjestö kiitti Rantalaa ja Milonoffia siitä, että he olivat herättäneet keskustelua eläinten tehotuotannosta. Animalian mukaan kampanja oli saanut monet miettimään suhdettaan eläintuotantoon sekä tutustumaan kasvisperäisiin ruokavaihtoehtoihin.


title: Lihaton lokakuu

text: Tilastojen mukaan suomalainen söi vuonna 2012 keskimäärin 78 kiloa lihaa, jonka tuotantoon kuluu 550 000 litraa vettä. Keskiverto suomalainen säästäisi kuukauden lihattomalla ruokavaliolla 6,5 kiloa lihaa ja 45 500 litraa vettä. Suomalainen syö keskimäärin yli 200 grammaa lihaa päivässä, kun syöpäjärjestöjen mukaan lihaa saisi syödä korkeintaan 300 grammaa viikossa.


title: Lihaton lokakuu

text: Ensimmäisen Lihattoman lokakuun osallistujien resepteistä koottiin reseptikirja, joka tuotettiin mesenaatti.me-yhteisörahoituksen avulla. Kirja julkistettiin kampanjan päätöstapahtumassa Sörnäisissä 2. marraskuuta 2013.


title: Singer (automerkki)

text: Singer-merkkisiä autoja valmistettiin Englannissa vuosina 1901–1970. George Singer perusti vuonna 1874 polkupyörätehtaan Coventryyn Englantiin. Autojen tuotannon yhtiö aloitti vuonna 1901. Rootes Group hankki tehtaan omistukseensa vuonna 1956, jonka jälkeen Singer-autot olivat hienommin varusteltuja yhtymän autoja.


title: Singer (automerkki)

text: Singer 10 HP -malli vuodelta 1912 oli tehtaan ensimmäinen pienimoottorinen auto. Siinä oli 1096 cm³ nelisylinterinen moottori, jossa oli termosifonijäähdytys. Lisävarusteena oli saatavana sähkövalot.


title: Singer (automerkki)

text: Esimerkiksi vuosina 1956–1970 valmistettu Singer Gazelle -auto oli Hillman Minxin kalliimpi ja paremmin varusteltu versio. Singerin mallistossa Hillman Minxiä vastasi Gazelle, jonka viimeinen 427-senttiä pitkä malli esiteltiin vuonna 1967. Gazellea tehokkaampi Singerin malli Vogue oli 3 cm pitempi ja siitä oli tarjolla myös farmarimalli.


title: Singer (automerkki)

text: Taloudelliset vaikeudet kuitenkin pakottivat Rootes-yhtymän karsimaan automerkkejä. Viimeinen Singer-auto valmistui huhtikuussa 1970. Se oli Singer Chamois (1964–1970), yleisen Hillman Impin varustellumpi ja hienompi versio. Singer Chamoisissa oli Impiä paremmat istuimet ja runsaampi varustelu.


title: The Ghosts of Yesterday

text: The Ghosts of Yesterday on Charles Millerin ohjaama yhdysvaltalainen mykkä draamaelokuva vuodelta 1918. Elokuvan pääosissa ovat Norma Talmadge ja Eugene O’Brien.


title: The Ghosts of Yesterday

text: "The Ghosts of Yesterday" perustuu Rupert Hughesin näytelmään "Two Women" (1910), jonka pohjalta Mildred Considine laati elokuvan käsikirjoituksen. Elokuvan tuotantoyhtiöinä olivat Norma Talmadge Film Corporation, ja Select Pictures Corporation vastasi elokuvan levityksestä. Elokuva kuvattiin työnimellä "Two Women" New Yorkin Bronxissa sijaitsevilla Selectin studioilla. "The Ghosts of Yesterday" sai Yhdysvaltain ensi-iltansa 19. tammikuuta vuonna 1918.


title: The Ghosts of Yesterday

text: Elokuva on osittain kadonnut elokuva; elokuvan neljää säilynyttä kelaa säilytetään Yhdysvaltain kongressin kirjastossa. Neljän kelan lisäksi elokuvasta on säilynyt kuudennen kelan osia; "The Ghosts of Yesterdaystä" on säilynyt nykypäivään kokonaisuudessaan vähän yli 40 minuuttia alkuperäisestä 60:sta minuutista.


title: The Ghosts of Yesterday

text: Newyorkilainen taiteilija Howard Marston (Eugene O’Brien) päättää tehdä itsemurhan puistossa, mutta ompelija Ruth Grahame (Norma Talmadge) pelastaa Howardin tämän aikomuksilta, ja myöhemmin he avioituvat. Kun Howard alkaa maalata Ruth-vaimonsa muotokuvaa, Ruth kuolee pitkälliseen sairauteen ennen kuin maalaus ehtii valmistua. Epätoivoinen Howard muuttaa Pariisiin, missä hän tapaa pahamaineisen kabareelaulajan Jeanne La Fleurin (Norma Talmadge), joka muistuttaa suuresti edesmennyttä Ruthia. Howard vakuuttaa Jeannen poseeraamaan Ruthin maalausta varten, ja Ruthin kiltti luonne alkaa itää Jeannessa. Howard ja Jeanne rakastuvat, mutta kun Howard alkaa tuntea pettävänsä Ruthia, hän kertoo Jeannelle rakastavansa häntä vain hänen yhdennäköisyyttään kuolleeseen vaimoonsa. Jeanne raivostuu tästä, tuhoaa maalauksen ja lähtee. Myöhemmin Howard tajuaa rakastavan Jeannea itseään. Howard löytää Jeannen tämän entisen kosijan, kreivi Pascal de Fondrasin (Stuart Holmes), sylistä. Howardin ja kreivin painin aikana kreivi viiltää Howardin silmät. Kun Howard tajuaa sokeutuneensa, hän lähettää Jeannen tiehensä. Jeanne kuitenkin palaa, koska hän on ikionnellinen siitä, että Howard viimein rakastaa häntä.


title: Goodricke-Pigott Observatory

text: Goodricke-Pigott Observatory on yksityinen tähtitieteellinen observatorio, joka sijaitsee Tucsonissa, Arizonassa. Observatorio avattiin 26. lokakuuta vuonna 1996, ja tähtitaivaan tarkkailu alkoi Hale–Boppin komeetan havainnoinnilla.


title: Goodricke-Pigott Observatory

text: Observatorio on nimetty kahden 1700-luvun lopulla Yorkissa, Englannissa eläneen tähtitieteilijän John Goodricken ja Edward Pigottin mukaan.


title: Jowett

text: Jowett oli vuosina 1906–1954 valmistettu englantilainen automerkki ja sitä valmistanut yritys. Jowett-autoja valmistaneen tehtaan perustivat vuonna 1901 veljekset Benjamin ja William Jowett sekä Arthur V Lamb. Ensimmäinen autoyksilö valmistui kuitenkin vasta helmikuussa 1906. Varsinainen kevyiden Jowett-autojen tuotanto alkoi vuonna 1910.


title: Jowett

text: Jowett-autoja olivat esimerkiksi vuonna 1920 esitelty Jowett Seven ja 1947 esitelty Jowett Javelin. Viimeksi mainittua mallia tuotiin Suomeenkin. Jowett Javelin kärsi kuitenkin heikosta kampiakselista, joka korjattiin vasta kesken mallivuotta 1951. Joistain Suomeenkin tuoduista Javelineista oli katkennut kampiakseli. Javelinissa oli nelisylinterinen, nelitahtinen ja nestejäähdytteinen 1 486 cm³:n bokserimoottori.


title: FS Magenta (1890)

text: Magenta oli Ranskan laivaston vuonna 1890 vesillelaskettu Marceau-luokan ironclad-taistelulaiva.


title: FS Magenta (1890)

text: Alus tilattiin Toulonin laivastontelakalta ja sen köli laskettiin tammikuussa 1883. Alus laskettiin vesille 19. huhtikuuta 1890 ja se otettiin palvelukseen helmikuussa 1893.


title: FS Magenta (1890)

text: Alus poistettiin alusluettelosta vuonna 1910.


title: The Secret of the Storm Country

text: The Secret of the Storm Country on vuonna 1917 ensi-iltansa saanut Charles Millerin ohjaama yhdysvaltalainen mykkä draamaelokuva, jonka pääosassa on Norma Talmadge.


title: The Secret of the Storm Country

text: "The Secret of the Storm Country" on jatko-osa vuonna 1914 ilmestyneelle "Tess of the Storm Country" -elokuvalle, jonka pääosassa on Mary Pickford. "The Secret of the Storm Countrya" pidetään nykyään kadonneena elokuvana, koska elokuvan keloja ei tiedetä säilyneen nykypäivään asti.


title: The Secret of the Storm Country

text:
Tess Skinner (Norma Talmadge) on varattoman talonvaltaajan tytär. Hän rakastuu varakkaaseen Frederick Gravesiin (Niles Welch), ja pian he avioituvat. Heidän on pidettävä avioliittonsa salassa, koska Frederickin vanhemmat eivät koskaan hyväksyisi sitä. Myöhemmin Frederickin vanhemmat pakottavat poikansa avioitumaan perijätär Madelene Walderstickerin (Ethel Grey Terry) kanssa. Frederick on kuitenkin liian peloissaan kertoakseen vanhemmilleen, että hänellä on jo vaimo. Frederick alistuu äitinsä toiveisiin. Uskollinen ja nyt raskaana oleva Tess salaa Frederickin kaksiavioisuusrikoksen. Tess heitetään ulos kirkosta kieltäydyttyään kertomasta kuka petturi on. Keski-ikäinen Tessin ihailija herra Young (Charles Gotthold) tarjoaa pulassa olevalle tytölle suojaa kaupunkilaisilta. Kun muutama vuosi myöhemmin Frederick kuolee, Tessillä ei ole muuta vaihtoehtoa kuin avioitua häntä paljon vanhemman herra Youngin kanssa.
"The Secret of the Storm Country" perustuu Grace Miller Whiten vuonna 1909 ilmestyneeseen romaaniin, jonka pohjalta Mary Murillo laati elokuvan käsikirjoituksen. Elokuvan tuottajana toimi Joseph M. Schenck, ja sen tuotantoyhtiönä oli Norma Talmadge Film Corporation. "The Secret of the Storm Country" kuvattiin New Yorkin Ithacan kaupungissa.


title: The Secret of the Storm Country

text: "The Secret of the Storm Country" sai Yhdysvaltain ensi-iltansa marraskuussa vuonna 1917. Elokuvan levitti Select Pictures Corporation. Ilmestyessään elokuvasta tuli suuri arvostelu- ja yleisömenestys. "The New York Timesin" ja "Varietyn" elokuvakriitikot ylistivät Talmadgen roolisuoritusta.


title: Dennis Mims

text: Dennis Mims (s. 15. lokakuuta 1980) on yhdysvaltalais-turkkilainen koripalloilija.


title: Dennis Mims

text: Virginia Techissä yliopistokoripalloa vuosina 1998–2001 pelannut Mims on pelannut usean eri maan sarjassa, kuitenkin kussakin joukkueessa pisimmillään noin kauden verran. Pisimpään hän on pelannut turkkilaisissa seurajoukkueissa, joissa on muun muassa pelannut Euroliigaa. Lokakuussa 2006 Mims saapui näytille suomalaiseen Tampereen Pyrintöön. Mims pelasi Pyrinnössä kaksi ottelua 4,0 pisteen ja 5,5 levypallon keskiarvoilla, minkä jälkeen seura vapautti hänet kokoonpanostaan. Vuonna 2012 Mims lähti saksalaisseurastaan palkanmaksuongelmien vuoksi.


title: Prince (automerkki)

text: Prince tai PMC on vuosina 1952–1967 valmistettu japanilainen automerkki, joka yhdistettiin vuonna 1966 Nissaniin. Ensimmäinen valmistettu auto oli 1952 valmistunut sähköauto. Vuonna 1955 yhtiön nimi muutettiin Princeksi Japanin kruununprinssi Akihiton kunniaksi.


title: Prince (automerkki)

text: Yhtiön alkuperäinen nimi oli "Tachikawa Aircraft Company" ja se valmisti kuuluisia Zero-hävittäjäkoneita. Sodan jälkeen tehdas aloitti autojen valmistuksen. Prince-merkki saatettiin lyhentää PMC:ksi, joka tulee tehtaan englanninkielisestä nimestä Prince Motor Company.


title: Prince (automerkki)

text: Nissan osti Prince Motor Companyn vuonna 1966. Prince-autojen valmistus jatkui vuoteen 1967, jonka jälkeen entisten Prince-autojen merkki muuttui Nissaniksi.


title: Prince (automerkki)

text: Isoa Prince Gloria -automallia tuotiin Suomeen huhtikuusta 1965 alkaen nimellä PMC Gloria 6. Auto oli rekisteröity kuudelle. Siinä oli 1 988 cm³ kuusisylinterinen rivimoottori. Gloria 6:n numero 6 tarkoittaa sylinterien määrää. Toinen Suomeen samoihin aikoihin tuotu Prince-automalli oli viidelle hengelle rekisteröity PMC Skyline 1500.


title: Martha’s Vindication

text: Martha’s Vindication on vuonna 1916 ensi-iltansa saanut Chester M. Franklinin ja Sidney Franklinin ohjaama yhdysvaltalainen mykkä rikollissävytteinen draamaelokuva, jonka pääosassa on Norma Talmadge Marthana. "Martha’s Vindication" kertoo Dorotheasta (Seena Owen), joka antaa vastasyntyneen lapsensa parhaalle ystävälleen Marthalle välttääkseen skandaalin.


title: Martha’s Vindication

text: Elokuvan käsikirjoituksen laati Ella Carter Woods, ja sen tuotannosta vastasi Fine Arts Film Company. "Martha’s Vindication" sai Yhdysvaltain ensi-iltansa 20. helmikuuta vuonna 1916. Elokuvan levittäjänä toimi Triangle Distributing. "Martha’s Vindicationia" pidetään nykyään kadonneena elokuvana, koska elokuvan keloja ei tiedetä säilyneen nykypäivään asti.


title: Howard Frier

text: Howard Frier (s. 31. maaliskuuta 1976) on yhdysvaltalais-virolainen aktiiviuransa lopettanut koripalloilija.


title: Howard Frier

text: Coloradon yliopistossa vuosina 1994–1998 pelannut Frier pelasi useissa eurooppalaissarjoissa, etenkin Virossa, jossa hän vakituisesti asuu. Frier kävi näytillä suomalaisessa Tampereen Pyrinnössä tammikuussa 2009. Hän pelasi yhden ottelun, jossa teki kolme pistettä vapaaheitoista.


title: Protriptyliini

text: Protriptyliini ("Concordin", "Vivactil") on trisyklinen masennuslääke. Lääke ei ole enää käytössä Suomessa. Protriptyliini on amitriptyliinin ja nortriptyliinin sukulaisaine, erotuksena näihin edellä mainituihin: protriptyliini on dibentsosykloheptatrieeni - siinä missä toiset ovat dibentsosykloheptadieenejä.Concordinia on valmistanut MSD-lääkeyhtiö. "Lääkkeet ja niiden käyttö" -niminen lähdeteos mainitsee protriptyliinin olevan ensi sijassa aktivoiva eli masentunutta henkilöä liikkeelle paneva lääkeaine. Lääkeaine ei ollut sedatiivi.


title: Protriptyliini

text: Lääkettä oli saatavilla 5 ja 10 mg vahvuisina tableteina. Masennuksen alkuhoidossa "Pharmaca Fennica 1976" suositti 30-40 mg/vrk. Ylläpitoannoksena täysikasvuisille suositettiin 15-60 mg/vrk. 12 vuotta täyttäneille ja vanhuksille tästä pienempiä määriä, 15 mg/vrk.


title: Protriptyliini

text: Protriptyliinin aiheuttamat mahdolliset haittavaikutukset olivat saman suuntaisia, kuten muidenkin trisyklisten masennuslääkkeiden kohdalla ovat olleet.


title: Protriptyliini

text: Protriptyliinin kemiallinen kaava on CHN, moolimassa 263,377 g/mol ja CAS-numero 438-60-8.


title: Bochotnica

text: Bochotnica on kylä Kaakkois-Puolassa. Se sijaitsee Puławyn ja Lublin. Kylässä asuu 1 500 asukasta (vuonna 2010).


title: Daniel Snellman

text: Daniel Snellman (s. 28. kesäkuuta 1974 Pietarsaari) on entinen suomalainen jalkapalloilija. Hän oli pelipaikaltaan oikea laitapuolustaja.


title: Daniel Snellman

text: Snellman oli FF Jaron kasvatti. Hän debytoi 18-vuotiaana seuran edustusjoukkueessa Veikkausliigassa kaudella 1993, mutta teki läpimurtonsa joukkueen pelaavaan kokoonpanoon vasta kolme vuotta myöhemmin. Snellman oli mukana Jaron pudotessa Ykköseen kauden 1998 päätteeksi ja oli sittemmin myös nostamassa sitä takaisin Veikkausliigaan. Jaron paluu vuonna 2002 jäi myös Snellmanin viimeiseksi täydeksi kaudeksi pääsarjatasolla. Hän siirtyi Kakkoseen toiseen pietarsaarelaisseuraan, Jakobstads Bollklubbiin. Snellman edusti seuraa neljän kauden ajan, palaten myös kahden ottelun ajaksi Jaroon paikkaamaan loukkaantumisia vuonna 2004. Uransa viimeiset vuodet hän pelasi ja valmensi IFK Jakobstadissa, jota hän oli myös mukana perustamassa. Seura nousi Snellmanin aikana piirin alimmalta sarjaportaalta Kolmoseen asti.


title: Daniel Snellman

text: Pääsarjatasolla Snellman pelasi yhteensä 116 ottelua, tehden viisi maalia.


title: Vihma (albumi)

text: Vihma on suomalaisen kansanmusiikkiyhtyeen Värttinän vuonna 1998 ilmestynyt seitsemäs studioalbumi. Sen julkaisi saksalaisen BMG:n ja irlantilaisen The Chieftains -yhtyeen johtohahmon Paddy Moloneyn yhdessä omistama Wicklow-levymerkki. Albumin tuottajana toimi Janne Haaviston lisäksi amerikkalainen Richard Horowitz, joka myös soittaa joillakin kappaleilla. Muina vierailevina artisteina kuullaan muun muassa kahta mongolialaisen Yat-Kha -ryhmän kurkkulaulajaa sekä Kaustiselta kotoisin olevan JPP:n muusikoita. Vihma sisältää myös tuottaja Richard Horowitzin remix-version albumin nimikappaleesta.


title: Vihma (albumi)

text: Vihma on ensimmäinen Värttinän albumi, jolla yhtyeen perustajiin kuuluva Sari Kaasinen ei ole mukana. Uutena jäsenenä Värttinään oli liittynyt neljänneksi laulajaksi Susan Aho. Levyllä on vaikutteita pop- ja rockmusiikista muun muassa samplauksen muodossa. Vihman tuottajat sekä äänittäjänä toiminut Risto Hemmi saivat albumista vuonna 1999 kansainvälisen BASF Master Award -palkinnon.


title: FS Neptune (1887)

text: Neptune oli Ranskan laivaston vuonna 1887 vesillelaskettu Marceau-luokan ironclad-taistelulaiva.


title: FS Neptune (1887)

text: Alus tilattiin Brestin laivastontelakalta ja sen köli laskettiin helmikuussa 1882. Alus laskettiin vesille 7. toukokuuta 1887 ja se otettiin palvelukseen heinäkuussa 1892.


title: FS Neptune (1887)

text: Alus upotettiin maalilaivana vuonna 1913.


title: Canon de 305 mm Modèle 1893/96

text: Canon de 305 mm Modèle 1893/96 oli ranskalainen raskas laivatykki, joka oli pääaseena Ranskan laivaston predreadnought-taistelulaivoissa ensimmäisessä maailmansodassa. Se oli asennettu muun muassa Charlemagne-, République- ja Liberté-luokan aluksiin sekä "Iénalle" ja "Suffrenille".


title: Canon de 305 mm Modèle 1893/96

text: Tykki oli ajalle tyypillinen Ranskassa valmistettu raskas tykki. Siinä oli Welin katkaistu kierrelukko, pusseihin pakattu ajopanos ja de Bange -obturaattori takaamassa kaasutiiviyden ammunnan aikana. Tykki oli asennettu kahden putken torneihin, joiden sisään oli asennettu pääosa tornien liikuttamiseen tarvittavista järjestelmistä ja ammushissin suojana oli ainoastaan panssaroituputki. Rakenne ei aiheuttanut muutosta kokonaispainossa, mutta se nosti painopisteen ylemmäs aiheuttaen epävakautta aluksilla. Torneissa oli lisäksi hydraylinen nostin, joka nosti tornia käännettäessä. Torni laskeutui sulkurenkaaseen oli tulitoiminnassa. Tornit kyettiin kääntämään 300 astetta, mutta kullakin aluksella oli hieman eroavaisuuksia asetuksissa.


title: Canon de 305 mm Modèle 1893/96

text: Ensimmäisessä maailmansodassa varastossa olleita tykkejä asennettiin rautatievaunuihin tukemaan länsirintaman taistelua. Tykit ampuivat 321-351 kilogramman kranaatteja jopa 31130 metrin päähän. Tykkien maksimi korotuskulma oli 40 astetta, mikä mahdollisti kasvaneen etäisyyden.


title: Canon de 138 mm Modèle 1893

text: Canon de 138 mm Modèle 1893 oli ranskalainen keskiraskas laivatykki, joka oli apuaseena Ranskan laivaston predreadnought-taistelulaivoissa ensimmäisessä maailmansodassa. Se oli asennettu lukuisiin 1890-luvulla valmistettuihin aluksiin. Romutettujen alusten aseita asennettiin 1930-luvulla apualuksiin, joissa tykkejä oli käytössä mahdollisesti vielä toisessa maailmansodassa.


title: Canon de 138 mm Modèle 1893

text: Canon de 138 Modéle 1893 oli 45 pituuskaliiperin ajalle tyypillinen ranskalaisvalmisteinen keskiraskas tykki. Se oli varustettu kierrelukolla ja siinä käytettiin kartussilaukausta. Taistelulaivoissa tykki oli tyypillisesti asennettu panssaroituihin kasematteihin.


title: Canon de 138 mm Modèle 1893

text: Ampumatarvikkeina oli sirpalekranaatti ja kaksi panssarikranaattia. Sirpalekranaatti, jonka lentonopeus 770 metriä sekunnissa, painoi 30 ja panssarikranaatit 35 kilogrammaa. Panssarikranaattien nopeus oli 730 metriä sekunnissa.


title: Prince (täsmennyssivu)

text: Prince viittaa esimerkiksi seuraaviin:


title: FS Liberté (1905)

text: Liberté oli 1908 valmistunut Ranskan laivaston Liberté-luokan predreadnought-taistelulaiva ollen samalla luokkansa nimikkoalus. Alus palveli vuodesta 1908 alkaen kolme ja puoli vuotta Välimeren laivueessa, kunnes se tuhoutui syyskuussa 1911 ammusvaraston räjähtäessä aluksen ollessa ankkurissa Toulonissa.


title: FS Liberté (1905)

text: Alus tilattiin Saint Nazairesta Ateliers et Chantiers de la Loirelta. Sen köli laskettiin joulukuussa 1902 ja alus laskettiin vesille 19. huhtikuuta 1905. Alus otettiin palvelukseen maaliskuussa 1908.


title: FS Liberté (1905)

text:
Palvelukseen otettaessa alus liitettiin Välimeren laivaston aktiivipalveluksessa olevaan osaan. Syyskuussa 1909 alus vieraili sisaraluksineen Yhdysvalloissa ottaen osaa Hudson-Fulton juhlallisuuksiin.
Aluksen etummainen apuaseiden kartussivarasto räjähti 25. syyskuuta 1911 sen ollessa ankkurissa Toulonissa. Pääaseiden varastoja ei saatu täytettyä vedellä ja niiden räjähtäessä alus tuhoutui, jolloin sai surmansa 250 miestä. Onnettomuuden syynä oli epävakaa Poudre B eli nitroselluloosasta tehty ajopanos. Aluksen hylky oli Toulonissa aina vuoteen 1925 saakka, jolloin se nostettiin ja romutettiin.


title: Vedenneitojen lähteillä

text: Vedenneitojen lähteillä on Suvi Niinisalon vuonna 2006 ilmestynyt kirja merenneidoista ja muista vedenolennoista eurooppalaisissa tarustoissa ja kuvataiteen historiassa. Teoksen julkaisi Atena-kustannus, kuten Niinisalon edellisenkin kirjan "Keijukaisten lähteillä".


title: Susun kieli

text: Susu on nigeriläis-kongolainen kieli, jota puhuu äidinkielenään noin miljoona ihmistä Guineassa ja Sierra Leonessa. Se on läheistä sukua jalunkan kielelle. Susulla on Guineassa "de facto" -kansalliskielen asema, mutta se ei ole maan virallinen kieli. Kieltä voidaan kirjoittaa arabialaisilla tai latinalaisilla kirjaimilla.


title: Singer

text: Singer voi tarkoittaa seuraavia:


title: Jalunka

text: Jalunka on mandelainen kieli, jota puhuu äidinkielenään noin 100 000 ihmistä hajanaisella alueella Länsi-Afrikassa. Se on läheistä sukua susun kielelle. Jalunkaa voidaan kirjoittaa arabialaisilla tai latinalaisilla kirjaimilla.


title: The Hour (vuoden 2011 televisiosarja)

text: The Hour on brittiläinen draamasarja, jonka on luonut Abi Morgan. "The Hour" alkoi BBC Two -kanavalla 19. heinäkuuta 2011 ja päättyi 13. joulukuuta 2012. Suomessa Yle TV1 esitti sarjan 1. marraskuuta 2013 – 18. tammikuuta 2014.


title: The Hour (vuoden 2011 televisiosarja)

text: "The Hour" sijoittuu 1950-luvun lopun Lontooseen ja kertoo kuvitteellisesta television uutisohjelman toimituksesta. Sarjassa käsitellään useita toisen maailmansodan jälkeisen ajan muutoksia yhteiskunnassa. Näitä ovat esimerkiksi naisten asema työelämässä, television nousu, journalismin murros ja Britannian vaikutusvallan pieneneminen kansainvälisenä mahtina.


title: The Hour (vuoden 2011 televisiosarja)

text: BBC ilmoitti 12. helmikuuta 2013, ettei se jatka sarjaa toisen tuotantokauden jälkeen.


title: The Hour (vuoden 2011 televisiosarja)

text:
The Hour -ohjelman toimitus
Muut
Eletään kylmän sodan aikaa, mutta politiikan sijaan uutiset käsittelevät lähinnä seurapiirejä. Sarjan tapahtumat alkavat, kun BBC ilmoittaa uudesta ajankohtaisohjelmasta. Tinkimätön ja suorapuheinen nuori toimittaja Freddie Lyon (Ben Whishaw) haluaa epätoivoisesti sen tuottajaksi. Paikan saa kuitenkin hänen hyvä ystävänsä Bel Rowley (Romola Garai), kun taas ohjelman juontajaksi palkataan komea ja sosiaalisesti lahjakas Hector Madden (Dominic West). Näin Freddie joutuu tyytymään rivitoimittajan virkaan, mutta se ei estä häntä tekemästä huippujournalismia.


title: The Hour (vuoden 2011 televisiosarja)

text: Sarja sai neljä Golden Globe -ehdokkuutta ja kolme Bafta-ehdokkuutta.


title: Temin kieli

text: Tem eli kotokoli on Togossa, Ghanassa ja Beninissä puhuttu gurilainen kieli. Sitä puhuu äidinkielenä noin 300 000 ihmistä, minkä lisäksi sukukielien kuten kabiyèn, ntchamin ja laman puhujat osaavat sitä vieraana kielenä. Temiä voidaan kirjoittaa arabialaisilla tai latinalaisilla kirjaimilla. Lukutaitoisten osuus kielen äidinkielisistä puhujista on kuitenkin vain muutama prosentti.


title: Prelude to the Millennium

text: Prelude to the Millennium: Essentials of Symphony on progressiivisen metalliyhtyeen Symphony X:n kokoelma-albumi vuodelta 1999. Se sisältää valikoituja kappaleita yhtyeen neljältä ensimmäiseltä studioalbumilta. Yhtyeen ensimmäiseltä albumilta Symphony X:ltä ei kuitenkaan ole alkuperäistä versiota, vaan albumin ensimmäinen kappalale "Masquerade" on uudelleennauhoitettu Russell Allenin kanssa.


title: Wells (täsmennyssivu)

text: Wells voi tarkoittaa:


title: Jyrki Saario

text: Jyrki Saario (s. 18.6.1960 Lahdessa) on "suomalainen" valmentaja, kouluttaja ja Scandinavian Defendo -itsepuolustus- ja voimankäyttöjärjestelmän pääkehittäjä. Hän on tehnyt koko elämäntyönsä kamppailulajien parissa, ja toiminut alan ammattilaisena yli 30 vuoden ajan. Saario oli pohjoismainen pioneeri useissa itämaisissa kamppailulajeissa 1980-luvulla. Hän on ollut Suomen johtava Krav Maga-osaaja 1990-luvun alusta alkaen. Hän toi lajin maahan ja toimi lajiliiton pääkouluttajana vuosina 1996 - 2012.


title: Jyrki Saario

text: Saario on ollut perustamassa lukuisia lajiliittoja sekä Suomessa että Ruotsissa.


title: Jyrki Saario

text: Saario on yksi merkittävimmistä tekijöistä sen takana, että kamppailulajit levisivät ja yleistyivät Pohjoismaissa 1980-luvun alusta alkaen. Mies pyöritti useita treenisaleja Göteborgissa 1980-luvun aikana. Vuonna 1983 hän oli perustamassa Ruotsin potkunyrkkeilyliittoa ja lanseerasi maassa ensimmäisenä kickboxing-lajinimen.


title: Jyrki Saario

text: Lahtelaislähtöinen mies on valmentanut vuosikymmenten saatossa kymmeniä potkunyrkkeilijöitä Ruotsin mestariksi. Lisäksi hänen valmennettavansa Johny Gevriye on voittanut lajissa maailmanmestaruuden.


title: Jyrki Saario

text: Kamppailulajien parissa hankitun osaamisen yhtenä kruununa on Krav Magan pääkehittäjän Imi Lichtenfeldin myöntämä Expert Level 2-tason pätevyys. Saario on ainoa suomalainen, joka on saanut arvon lajin isältä. Expert-luokitus vastaa perinteisiin kamppailulajeihin suhteutettuna mustaa vyötä.


title: Jyrki Saario

text: Saario oli myös perustamassa Suomen Krav Maga Liittoa ja on ansainnut International Krav Maga Federationin alaisen päävalmentaja-arvon. Vuonna 2012 hänet kutsuttiin kansainvälisen Krav Maga Network-järjestön pääkouluttajaksi.


title: Jyrki Saario

text: 2000-luvulla Jyrki Saario on kehittänyt pitkän kokemuksensa perustalle rakentuvaa Scandinavian Defendoa. Laji on paitsi yksi kamppailu-urheilun muoto, myös Krav Magan sukulaislaji, joka on suunniteltu itsepuolustusta, hallittua voimakäyttöä ja lähitaistelutekniikoita työssään tarvitsevien ammattilaisten käyttöön.


title: The Missing Links

text: The Missing Links on vuonna 1916 ensi-iltansa saanut Lloyd Ingrahamin ohjaama yhdysvaltalainen mykkä rikosdraamaelokuva, jonka pääosissa ovat Thomas Jefferson, Elmer Clifton ja Robert Harron.


title: The Missing Links

text: Elokuva kertoo maalaisyhteisöstä, jossa tapahtuu murha. Pääepäiltyjä tulee Gaylordin veljeksistä, Horacesta ja Henrysta (Elmer Clifton ja Robert Harron).


title: The Missing Links

text: Elokuvan ovat käsikirjoittaneet Bernard McConville ja D. W. Griffith, joka myös tuotti elokuvan. "The Missing Linksin" tuotantoyhtiö oli Fine Arts Film Company. Elokuva sai ensi-iltansa Yhdysvalloissa 16. tammikuuta 1916, ja sen levittäjä oli Triangle Distributing.


title: The Missing Links

text: "The Missing Links" on tullut etenkin tunnetuksi Norma Talmadgen ensimmäisenä Triangle-elokuvana. Sitä pidetään nykyään kadonneena elokuvana, koska siitä ei tiedetä säilyneen nykypäivään asti ainoatakaan kelaa.


title: Ramipriili

text: Ramipriili (CHNO) on peptidomimeetti eli peptidien vaikutuksia matkiva orgaaninen yhdiste. Yhdiste kuuluu niin kutsuttuihin ACE-estäjiin ja sitä käytetään lääkkeenä korkean verenpaineen ja sydämen vajaatoiminnan hoidossa.


title: Ramipriili

text: Ramipriili on optisesti aktiivinen yhdiste ja sen ominaiskiertokyky happamaksi tehdyssä etanoliliuoksessa on +33,2°.


title: Ramipriili

text: Ramipriili on helposti imeytyvä aihiolääke ja metaboloituu ihmisen maksassa esteraasientsyymien vaikutuksesta aktiiviseksi dikarboksyylihapoksi ramiprilaatiksi. Ramiprilaatti on angiotensiinikonvertaasin inhibiittori ja verenpainetta alentava vaikutus perustuu tämän entsyymin toiminnan estämiseen. Angiotensiinikonvertaasin toiminnan estyessä angiotensiinin pilkkoutuminen verisuonia supistaviksi ja siten verenpainetta kohottaviksi lyhyemmiksi peptideiksi vähenee. Myös verenpainetta laskevan peptidin bradykiniinin hajoaminen vähenee angiotensiivikonvertaasin inaktivoituessa.


title: Ramipriili

text: Ramipriilia käytetään korkean verenpaineen alentamiseen esimerkiksi sepelvaltimotautia tai diabetestä sairastavilla, sydämen vajaatoiminnan hoitamiseen ja sydäninfarktista toipuvilla potilailla. Ramipriili ehkäisee myös sydämen paksuuntumista ja sydäntapahtumia kuten infarktin riskiä.


title: Ramipriili

text: Ramipriili voi aiheuttaa väsymystä, huimausta, huonovointisuutta, mahakipuja, ripulia, pääkipua, kuivaa yskää ja myös allergisia oireita kuten ihottumaa on raportoitu.


title: Ramipriili

text: Ramipriilin synteesin lähtöaineena on seriinistä johdettu 2-asetamido-3-kloori-propaanihapon metyyliesteri, joka reagoi syklopentanonin ja pyrrolidiinin muodostaman enamiinin kanssa muodostaen asetamidoketonin, joka happamissa olosuhteissa syklisoituu muodostaen fuusioituneen dihydropyrrolidiinirenkaan. Tämä välituote pelkistetään vedyttämällä ja muodostuneen raseemisen seoksen enantiomeerit erotetaan resoluutiolla. Näin saatu pyrrolidiinikarboksyylihappojohdannaisen typpiatomi reagoi karboksyylihappojohdannaisen kanssa disykloheksyylikarbodi-imidin katalysoimana muodostaen amidin.


title: Ripleyn K-funktio

text: Ripleyn K-funktio on spatiaalisten tilastotieteen menetelmä, jolla voidaan analysoida pisteprosesseja. Datan tulee olla kaksiulotteista. Kyseessä on monipuolinen menetelmä, jota voidaan käyttää eri mittakaavoissa ja sen avulla voidaan tutkia vetävätkö kahden eri pisteparven alkiot toisiaan vai hylkivätkö ne.


title: Ripleyn K-funktio

text: Ripleyn K-funktiota merkitään formula_1:llä ja se määritellään seuraavasti: formula_2, missä formula_3 on datan pisteiden määrä tietystä satunnaisesti valitusta pisteestä formula_4 etäisyydellä formula_5 pois lukien kyseinen piste itse, formula_6 on pisteiden tiheys koko tarkasteltavalla alueella ja formula_7 on odotusarvo.


title: Ripleyn K-funktio

text: Keskeisin Ripleyn K-funktion ongelma on se, että se ei ota huomioon, että havaintopisteillä voi olla ryhmiä, jotka jatkuvat tarkastelualueen ulkopuolelle. Tämän takia käytetään yleensä niin sanottua reunakorjausta, jonka avulla tämä huomioidaan. Tällöin puhutaan yleensä Ripleyn K-funktion estimaatista.


title: Ripleyn K-funktio

text: Ripleyn K-funktio löytyy R-ohjelmassa spastat-nimisestä paketista, jossa se on komento nimeltä Kest. Tällä saadaan aikaiseksi havaitun datan Ripleyn K-funktion estimaatti, jota sitten verrataan odotusarvon mukaiseen arvoon. Tällä tavalla voidaan havaitaita, onko data satannaista, ryhmittäistä vai tasaista.


title: The Devil’s Needle

text: The Devil’s Needle on vuonna 1916 ensi-iltansa saanut Chester Witheyn ohjaama yhdysvaltalainen mykkä draamaelokuva, jonka pääosissa ovat Norma Talmadge ja Tully Marshall. Elokuva kertoo taiteilijan (Marshall) ja hänen mallinsa (Talmadge) boheemielämästä ja huumeriippuvuudesta. "The Devil’s Needle" on ohjaaja Witheyn ensimmäinen ohjaustyö.


title: The Devil’s Needle

text: Roy Somerville ja ohjaaja Withey laativat elokuvan käsikirjoituksen. "The Devil’s Needle" kuvattiin New Yorkissa työnimillä "Drugged Hopes", "The Dope Fiend" ja "The White Curse", ja sen tuotantoyhtiönä oli Fine Arts Film Company. Elokuva sai Yhdysvaltain ensi-iltansa 13. elokuuta vuonna 1916, ja sen levittäjänä toimi Triangle Distributing. "The Devil’s Needle" uudelleenjulkaistiin elokuvateattereihin vuonna 1923, jolloin elokuva oli kelan lyhyempi. Lisäksi vuoden 1923 uudelleenjulkaisuun joidenkin henkilöhahmojen nimet vaihdettiin.


title: The Devil’s Needle

text: "The Devil’s Needlen" kopiota säilytetään Yhdysvaltain kongressin kirjaston elokuva-arkistossa. Lisäksi elokuva on julkaistu DVD:lle ja Blu-raylle. Ensimmäisen kerran elokuva julkaistiin DVD:lle vuonna 2011 ja uudelleen vuonna 2012, jolloin "The Devil’s Needlen" Blu-ray-versiokin julkaistiin. Elokuva esitettiin 16. marraskuuta vuonna 2013 Kanadassa pidetyissä Rendezvous with Madness -elokuvajuhlilla.


title: Hopseidet

text: Hopseidet () on kannas Gamvikin ja Lebesbyn kunnissa, Finnmarkissa.


title: Hopseidet

text: Kannaksen nimen alkuosa on peräisin vanhasta skandinaavisesta sana ’hópr’ (”lahti”). 'Eid' merkitsee ”kannasta”.


title: Hopseidet

text: Kannas yhdistää Nordkinnin niemimaan mantereeseen. Lännessä se rajoittuu Laksefjordeniin ja idässä Tanafjordeniin.


title: Hopseidet

text: Keskimäärin noin kilometrin levyinen matala kannas laajenee laskuveden aikaan noin kahden kilometrin levyiseksi ja kapenee nousuveden aikaan noin 500-metriseksi. Kannaksen korkein kohta on noin 2,5 metrin korkeudella merenpinnasta.


title: Hopseidet

text: Hopseidetille on pitkään ollut hankkeilla kanava, jota pitkin kalastusalukset voisivat päästä poikki kannaksen.


title: Hopseidet

text: Nordkinnin niemimaan mantereeseen yhdistävä tie, Fylkesvei 888, johtaa pohjoiseen Hopseidetin ohi Lebesbyn eteläpuolelta Mehamniin. Hopseidetiltä on tieyhteys myös Hopsfjordenin pohjoispuolelle Skjånesiin.


title: Hopseidet

text: Hopseidetillä tiedetään olleen 1600-luvulla asutusta ja kirkko. Seudun nykyinen asutus on kauempana Hopsfjordenin rannalla.


title: Hopseidet

text: Toisen maailmansodan lopulla, 6. toukokuuta 1945 kannas tuli tunnetuksi "Hopseidetin murhiksi" kutsutusta iskusta. Siinä saksalaiset erikoisjoukkojen sotilaat hyökkäsivät tarkkailupisteelle, jossa olleet kuusi aseetonta kalastajaa he surmasivat ensin kidutettuaan heitä. Norjan poliisi tutki Saksan antauduttua tapausta murhina. Jutun tutkinta kuitenkin keskeytettiin.


title: Profumo-skandaali

text: Profumo-skandaali () oli Britanniassa vuonna 1963 paljastunut vakoilua ja seksiä yhdistänyt tapaus, joka johti Harold Macmillanin konservatiivihallituksen eroon. Vuoden 1964 vaaleissa konservatiivit kärsivät tappion ja työväenpuolue voitti vaalit. Skandaali alkoi siitä, kun sotaministeri John Profumo alkoi tavata erästä Sohossa työskennellyttä kabareeklubin topless-tarjoilijaa, 19-vuotiasta Christine Keeleria.


title: Profumo-skandaali

text: Valokuvamallina työskennellyt Chrstine Keeler oli ollut tarjoilijana Baker Streetillä olevassa ravintolassa. Hän oli siellä tavannut Maureen O’Connor -nimisen tytön, joka oli töissä Murry-nimisellä kabareeklubilla Sohossa. O'Connor esitteli Keelerin klubin omistajalle Percy Murraylle, joka palkkasi Keelerin topless-tarjoilijaksi klubille.


title: Profumo-skandaali

text: Samanikäinen klubilla työskennellyt Mandy Rice-Davies oli esitellyt Keelerille Stephen Wardin, lontoolaisen osteopaatin ja taidekeräilijän, jolla oli työnsä kautta hyviä kontakteja Britannian eliittiin. Ward ja Keeler muuttivat pian yhteen, ja Ward tutustutti Keelerin seurapiirielämään.


title: Profumo-skandaali

text: Christine Keeler ja John Profumo olivat tavanneet toisensa ensimmäisen kerran varakreivi William Astorin juhlilla tämän kartanossa Clivedenissä Lontoon itäpuolella Buckinghamshiressä. Ward oli esitelly Keelerin Profumolle.


title: Profumo-skandaali

text: Muutama päivä Clivedenin juhlien jälkeen Profumo aloitti Keelerin kanssa seksisuhteen.


title: Profumo-skandaali

text: Keeler oli tavannut Wardin kautta myös Neuvostoliiton Lontoon-suurlähetystön laivastoattašean, komentajakapteeni Jevgeni Ivanovin, joka myöhemmin paljastui KGB:n vakoojaksi.. Keeler, Ward ja Ivanov olivat myös tavanneet toisensa useasti varakreivi Astorin kartanossa Clivedenissä.


title: Profumo-skandaali

text: Keelerin kertomuksista ja turvallisuuspalvelun selvityksistä ilmeni, että Profumo ja Ivanov olivat vierailleet samoina päivinä lyhyin väliajoin Keelerin luona. Saatiin myös selville, että Ivanov oli antanut Keelerin tehtäväksi hankkia ministeriltä yksityiskohtaisia tietoja Naton suunnitelmista Länsi-Saksan ydinaseistamiseksi. Sotaministerin ja Neuvostoliiton sotilasattašean suhde saman naisen kanssa oli kylmän sodan kuumimpina vuosina liikaa. On arveltu, että KGB tilasi Keelerin houkuttelemaan Profumon ansaan. Tätä tekniikkaa sanotaan ”hunajapurkiksi”.


title: Profumo-skandaali

text: Profumon eron 5. kesäkuuta 1963 sinetöi se, että hän valehteli parlamentille vakuuttaessaan, että suhde ei ollut intiimi.


title: Profumo-skandaali

text: Ministerieron jälkeen Keeler julkaisi News of the World -lehdessä muistelmansa, jotka sisälsivät Profumon lähettämän rakkauskirjeen ja kertomuksia intiimeistä kohtaamisista. Julkisuuteen tuli myös, että turvallisuuspoliisi oli informoinut pääministeri Macmillania turvallisuusriskistä ministerin ja Keelerin sekä Keelerin ja Ivanovin tapaamisissa.


title: Profumo-skandaali

text: Scotland Yardin tutkimuksista ilmeni, että Keeler kuului noin 200 ilotyttöä käsittäneeseen puhelintyttöverkostoon. Sen asiakkaista poliisin tiedossa oli noin 600 miestä. Tutkimuksissa selvisi, että Stephen Ward oli esitellyt 48-vuotiaan Profumon 19-vuotiaalle Keelerille.


title: Profumo-skandaali

text: Ward sai syytteen parituksesta, mutta ennen tuomiota hän teki itsemurhan ottamalla yliannostuksen unilääkkeillä. Keeleriä ei voitu osoittaa vakoilijaksi, ja hän sai vajaan vuoden vankeustuomion. Ministeri Profumoa ei syytetty mistään. Skandaalin uuvuttama pääministeri Macmillan erosi lokakuussa 1963 ja hänen seuraajakseen tuli Alec Douglas-Home.


title: Profumo-skandaali

text: Jevgeni Ivanov (1926–1994) kutsuttiin takaisin Moskovaan. Hän julkaisi myöhemmin muistelmateoksen nimeltä " The Naked Spy" (1993), jossa hän kertoo skandaalista sekä elämästään diplomaattina Lontoossa 1960-luvun alussa. John Profumo antautui skandaalin jälkeen hyväntekeväisyystyöhön ja saavutti siinä tuloksia ja suurta arvostusta. Profumo kuoli vuonna 2006.


title: Profumo-skandaali

text: Christine Keeler esiintyi vuonna 1988 Channel 4:n "After Dark" -nimisessä televisio-ohjelmassa, jossa hän keskusteli Profumo-skandaalista median edustajien kanssa. Keeler vietti eläkepäiviään Etelä-Lontoossa, jossa kuoli vuonna 2017.


title: Profumo-skandaali

text: Tapaus on dramatisoitu useaan kertaan sekä näyttämölle että elokuvaksi. Vuoden 1989 elokuvassa "Skandaali" Profumoa esittää Ian McKellen ja Wardia John Hurt, ja asiaa katsotaan paljolti Profumon perheen näkökulmasta. Hugh Whitemoren näytelmässä "A Letter of Resignation" 1997 seurataan Macmillanin aseman heikentymistä skandaalin paisuessa. Uusin dramatisointi on Andrew Lloyd Webberin musikaali "Stephen Ward", joka tuli ensi-iltaan Lontoossa loppuvuonna 2013.


title: FS Justice (1904)

text: Justice oli 1908 valmistunut Ranskan laivaston Liberté-luokan predreadnought-taistelulaiva.


title: FS Justice (1904)

text: Alus tilattiin La Seyne sur Meristä Société Nouvelle des Forges et Chantiers de la Méditerranéelta. Sen köli laskettiin huhtikuussa 1903 ja alus laskettiin vesille 27. lokakuuta 1904. Alus otettiin palvelukseen helmikuussa 1908.


title: FS Justice (1904)

text: Syyskuussa 1909 alus vieraili sisaraluksineen Yhdysvalloissa ottaen osaa Hudson-Fulton juhlallisuuksiin. Kontra-amiraali Jules le Pord johtama osasto lähti Brestistä ja se saapui seitsemän päivää myöhemmin Newe Yorkiin tehtyään matkaa keskimäärin 16 solmun nopeudella. Alkuvuodesta 1911 laivasto testasi langattomia lähettimiä "Véritéllä" ja "Justicella". Viestien vastaanottoon kyettiin 116 kilometrin päästä lähettäjästä. Aluksella 11. lokakuuta syttynyt tulipalo lähes tuhosi aluksen. Palon uskottiin syttyneen oikosulusta lähellä etummaista makasiinia. Kapteeni sai kuitenkin toteutettua makasiinin täytön vedellä estäen siten palon leviämisen makasiiniin.


title: FS Justice (1904)

text: Ensimmäisen maailmansodan alkaessa alus oli Välimeren laivaston 2. laivueen 1. viirikössä yhdessä sisaraluksensa "Démocratien" kanssa. Alukset suojasivat aluksi XIX armeijakunnan siirron Algeriasta Ranskaan. Sen jälkeen tärkein tehtävä oli estää Itävalta-Unkarin laivaston pääsy Adrianmereltä. Vuonna 1914 alus osallistui Antivarin taisteluun, jossa upotettiin "SMS Zenta". Ranskan laivaston taistelulaivat tulittivat tämän jälkeen Cattaroa houkutellakseen tuloksetta Itävalta-Unkarin laivaston taisteluun.


title: FS Justice (1904)

text: Sodan päätyttyä alus osallistui Venäjän sisällissotaan. Laivasto nousi kapinaan 19. huhtikuuta, jonka aikana kapteeni poistatti aluksen tykkien lukot. Laivasto palasi kapinan lauettua Ranskaan. Alus poistettiin alusluettelosta 1922 ja se myytiin romutettavaksi.


title: FS Vérité (1907)

text: Vérité oli 1908 valmistunut Ranskan laivaston Liberté-luokan predreadnought-taistelulaiva.


title: FS Vérité (1907)

text: Alus tilattiin Bordeaux'sta Forges et Chantiers de la Girondelta. Sen köli laskettiin huhtikuussa 1903 ja alus laskettiin vesille 28. toukokuuta 1907. Alus otettiin palvelukseen kesäkuussa 1908.


title: FS Vérité (1907)

text: Alus kuljetti heinäkuussa 1908 Ranskan presidentin Armand Fallièresin Tallinnaan, jonne se saapui 27. heinäkuuta. Tsaari Nikolai II tarkasti aluksen. Syyskuussa 1909 alus vieraili sisaraluksineen Yhdysvalloissa ottaen osaa Hudson-Fulton juhlallisuuksiin. Kontra-amiraali Jules le Pord johtama osasto lähti Brestistä ja se saapui seitsemän päivää myöhemmin New Yorkiin tehtyään matkaa keskimäärin 16 solmun nopeudella. Alkuvuodesta 1911 laivasto testasi langattomia lähettimiä "Véritéllä" ja "Justicella". Viestien vastaanottoon kyettiin 116 kilometrin päästä lähettäjästä. "Libertén" tuhoutuessa 25. syyskuuta 1911 makasiinien räjähtäessä Toulonissa vaurioitui "Vérité" lievästi lentävistä kappaleista.


title: FS Vérité (1907)

text: Ensimmäisen maailmansodan alkaessa alus oli Välimeren laivaston 2. laivueen 1. viirikössä yhdessä République-luokan alusten kanssa. Alukset suojasivat aluksi XIX armeijakunnan siirron Algeriasta Ranskaan. Sen jälkeen tärkein tehtävä oli estää Itävalta-Unkarin laivaston pääsy Adrianmereltä. Vuonna 1914 alus osallistui Antivarin taisteluun, jossa upotettiin "SMS Zenta". Ranskan laivaston taistelulaivat tulittivat tämän jälkeen Cattaroa houkutellakseen tuloksetta Itävalta-Unkarin laivaston taisteluun.


title: FS Vérité (1907)

text: Alus poistettiin alusluettelosta 1922 ja se myytiin romutettavaksi.


title: Simone Zaza

text: Simone Zaza (s. 25. kesäkuuta 1991 Policoro) on italialainen jalkapalloilija, joka edustaa Primera Divisiónissa pelaavaa Valenciaa. Pelipaikaltaan vasenjalkainen Zaza on hyökkääjä. Hän kuuluu myös Italian jalkapallomaajoukkueeseen.


title: Simone Zaza

text: Zaza aloitti ammattilaisuransa kaudella 2008–2009 Serie A -joukkue Atalanta BC:ssä. Hän ei saanut paljoa vastuuta ja siirtyi vuonna 2010 silloin niin ikään Serie A:ssa pelanneeseen Sampdoriaan. Vastuuta ei tullut genovalaisseurassakaan ja näin Zaza siirtyi vuonna 2011 lainalle Serie B:n Juve Stabiaan. Juvessakaan vastuuta ei tullut paljoa, joten vuonna 2012 Zaza lähti jälleen lainalle Sampdoriasta, nyt kolmanneksi korkeimman sarjatason Esperia Viareggioon. Viareggiolaisseurassa maaleja tuli 11 kappaletta 18 ottelussa. Seuraavan kauden eli kauden 2012–2013 Zaza vietti jälleen lainalla, nyt Serie B:n Ascoli Calciossa. Maaleja Ascolissa tuli 18 kappaletta 35 pelatussa ottelussa.


title: Simone Zaza

text: Kesäkuussa 2013 Italian suurseura Juventus osti puolet Zazan pelaajaoikeuksista. Hän jätti lopultakin Sampdorian siirtyessään Serie A:han ensimmäistä kertaa nousseeseen US Sassuoloon. Zaza sai kunnian viimeistellä varmaksi putoajaksi nimetyn Sassuolon historian ensimmäisen Serie A-maalin ja teki kauden aikana yhdeksän maalia, kun Sassuolo säilyi yllättäen sarjassa. Toisella Serie A-kaudellaan Zaza teki 31 ottelussa 11 maalia.


title: Simone Zaza

text: Heinäkuussa 2015 Zaza siirtyi Juventukseen. Hän debytoi seuran paidassa syyskuussa 2015 Genoa CFC:tä vastaan ja avasi maalitilinsä seuraavalla kierroksella Frosinone Calciota vastaan.


title: Simone Zaza

text: Zaza on edustanut Italian nuoria sekä 17- että 19-vuotiaissa. Italian jalkapallomaajoukkueessa hän teki debyyttinsä harjoitusottelussa Alankomaita vastaan. Italia voitti pelin 2–0. Syyskuussa 2014 Zaza teki ensimmäisen maalinsa maajoukkueessa, kun Italia voitti Norjan EM-karsintojen avausottelussaan.


title: Domenico Berardi

text: Domenico Berardi (s. 1. elokuuta 1994 Cariati) on italialainen jalkapalloilija, joka edustaa Serie A:ssa pelaavaa Sassuoloa. Berardi on pelipaikaltaan laitahyökkääjä. Hänet tunnetaan temperamenttisena pelaajana. Berardi on yksi Italian suurimmista tulevaisuuden lupauksista.


title: Domenico Berardi

text: Berardin kasvattajaseura on Sassuolo. Hän teki debyyttinsä Serie B:ssä elokuussa 2012. Serie B -kauden 2012–2013 aikana Berardi teki 37 pelaamassaan pelissä yksitoista maalia ja Sassuolon noustua ensimmäistä kertaa pääsarjaan kauden päätyttyä Berardi valittiin Serie B:n kauden pelaajaksi. Italian suurseura Juventus osti kauden jälkeen Berardin pelioikeudet, mutta hän pelasi kauden 2013–2014 kuitenkin Serie A:n debyyttiseurassa Sassuolossa, jota monet olivat sanoneet ennen kautta jo varmaksi putoajaksi. Berardi teki kauden aikana 29 ottelussa 16 maalia ja Sassuolo välttyi putoamiselta. Hän teki toisella lainakaudellaan 15 maalia 32 Serie A -ottelussa.


title: Domenico Berardi

text: Berardi on edustanut Italiaa sekä alle 19- että 21-vuotiaissa. Hän kuului Italian joukkueeseen vuoden 2015 alle 21-vuotiaiden EM-kilpailuissa.